АКЪВЫРМАН ДЫРТЛАПIАТI.

Ансисквша апшта, сынчIвагьи амсылман уагIа рыхъазла а-Къвырман мыш гвыргъьахъв дута йалтI. Октябрь а 4 ауи Красна Восток кыт агIвадахьла йаъу амаджьгыт акыт йауата хIреспублика йапшым ашIыпIаква йгьи Кавминводы йбзазауа гIадгылтI. Акыт ахIбачва – Хъакъвпщ КIара, Джьмакъвыл Къральби, Огвыз ХIабальа, Подкумок йгIатыцIыз ХвытI Румин аквчIвартаква рпны пасата тшандыргIалтI. АгIид намаз йаламгаскIва йгIайззаз Напщ Заудин, Джьанымбей СолтIан зкьыр рхIватI, амамыр шщаквгылазлушла, йгIадзынгылуа асабиква рыцхIагIа йшашIамшвушла АлахI йыхIватI. Акыт айфанд Аджьбакь МухIамад-хIаджь ГIид намаз дирычпатI, а-Къвырман йазынархата бжьагажва щарда йгIайззаз йрайхIвтI.

А-Къвырман турых дугьи апщылапI. Ибрахим пигIамбар йпа къвырманта дищра шатахъыз хын йыла йыцIстI. Анчва йыйтыз йажва йырхъйауата йпа заджвыкI къвырманта дищырныс дщтIайцIатI, акъабльала днайырхан ахIваспала йпсыхъвда дыцIхътI. Ауаса Анчва йъамырла ахIваспа ачкIвын йыхъвда гьпнамкъытI, йпсы гIащаквхатI. УацIыхъван ахIахъв данас гIвбата йагIвначвтI. Ауи азаман Анчва йхIвачIвгIвы ауаса йнапIыцIакIта дгылан, йгIащтIайцIан къвырманта йщытI. Ауи атшын йгIашIарышвта къвырманта уаса рщуа йалагатI.

– СынчIва Къвырман збаз хIапхъагьи хIабга-хIызгIвадата, хIтгIачваквала, хIаргванквала гвакъвпра хIымбауата, абагвынгIвыра хIызбжьата хайырла йнадзуш хIрыуахатI, – йхIватI акыт айфанд. – АгIид намаз амщтахь, йшцIасу апшта, хымшкIы руацIа ахIбачва, ачымазагIвква, хIъахIыльчва, хIкытлагIвчва амш тлапIала хIрайхIвахIвра, амачвгьара зызбжьу агвынхIыргIвыхра, хIпсчва ъацIу анышвынтараква хIцата духIа рызгIахIахвра хIборчпI.

Аджьбакь МухIамад-хIаджь ажва зквнайыргаз адиннкъвгагIв Напщ Заудин-хIаджь амаджьгыт йгIадгылыз ачкIвынчва дшырзыразу, ауат ртгIачваква, раргванква, ркытлагIвчва, мсылманта адуней йыкву тынчра, згIвадара, насып, мамыр рзитахъта дрыквхIвахIвтI.

БЫДА Рубин.


Новая рубрика #абаза_турых. База сказок будет пополняться еженедельно. Искать сказки можно с помощью хэштега #абаза_турых

АТШАДА, АЦГВЫ, AЛAKBA
 Амш швабыжта йшуаран рх1вит1. Хъац1ак1 йтшада абора ажьора йыц1агылан.
 Агвла йлаква цгвык1 г1аджвыквырцат1. Ацгвы ъацара анамйаух асхъан атшада абгъа йхъапалт1. Атшада гlapxlaн аурам йг1аквххт1. Ацгвы ск1ашвушт1х1ва йшван ащап1хква атшада аб¬гъа йаланарпат1. Атшада абгъа анахь рыц1агьи швабыжта йыг1вуа йалагат1. Ацгвы ащап1ква мчыта йаланацат1. Атшада ахъа ач1выхымк1ва йыг1вуа йалагат1.
 Ауи азаман аурамла пх1выск1 ц1ыквк1 азна хвшарчвахьа лы- мата дг1амг1вайсуан. Атшада ауи гвытшпыла йналысын лц1ыкв г1алнап1ыц1нарцт1. Ац1ыкв х1абасабата йхъвашан ахвшагьи ау¬рам йг1аквч1ват1.
 Апх1выс дц1ыруа, дч1выууа далагат1.
 Ayгla г1айззан апх1выс дг1ак1вдыршат1. Ауат атшада зч1вызгьи, ацгвы зч1вызгьи, алаква зч1вызгьи рылан.
— Апх1выс атшада зч1выз тшизыналырхат1, — сц1ыквгьи сыхв- шагьи рыхв г1асытх, утшада ак1вап1 ауат счвызрыдзыз, — лх1ван дищах1алт1.
Стшада льажьак1гьи гьамам. Льажьа зму ауи г1азрах1аз ацгвы ак1вап1. Бц1ыквгьн быхвшагьи рыхв ацгвы зч1ву йг1абнт- хырг1ат1, — 1х1ван атшада зч1ву тшйыркацат1.
— Сцгвы льажьак1гьн гъамам! Льажьа зму ауи г1азрах1аз, йг1аджвыквызцаз алаква рак1вп1. Бц1ыкви быхвши рыхв алаква зч1ву йг1абыртхырг1ат1, — йх1ват1 ацгвы зч1вызгьи.
— Слаква льажьак1гьн гьрымам! Льажьа зму ауат г1азыр- ш1ыхаз ацгвы ак1вп1. Бц1ыкви быхвши рыхв ацгвы зч1ву йг1аби- тырг1ат1, — их1ван алаква зч1вызгьи тшйыркацат1.
 Атшада зч1выз, ацгвы зч1выз, алаква зч1выз абараса щарда йамак1ыт1, avaca зак1ылагьи йгьанымг1алт1.
 Йшпажвбауа швара: апх1выс лц1ыквн лыхвши рыхв лызтхра атахъуда?
Ацгвы зч1выз )
Апх1выс льажьа йылымап1 , датша зджьарала бымцума ))


Йыжвдыр абаза Цlас!
Айцlба дахьпагылуа?
- Гlвыджь гlамгlвайсуазтын, айцlба АРМАЛА (слева) дгылитl.
- Хыгlв гlамгlвайсуазтын, айцlбадза АГЪЬМАЛА (справа) дгылитl. Ауи зджьара дырщтийырквын, ахlба агъьмала дгlанхитl.
- Пщгlвы йнадзузтын, ауи агlангьи айцlбадза агъьма дзакlьа дгылитl. Ауи зджьара дырщтийырквын ахlба аквта дгlатахитl: йармала йара йайцlбу дгылапl, йагъьмала агlвыджьгьи йрайцlбу дгlанхитl - ауыгьи зджьара датарщтихырквын, ахlба йагъьма гылырта йзыгlанхитl. Агъьма йанакlвызлакlгьи ахlба йчlвыпl.
Ахъацlа йхъапщыли, йпхlи ракlвымкlва, арахьарат апхlвысква, дйайцlбазтынгьи,  ЙАГЪЬМАЛА йыргылитl.


Ауг1аква рлактаквала йшапшым йапшта ргвквалагьи йгьапшым.
[id20750632|Камилла], "сурат" х1а йгьх1ажвам,бара гьсыздырам,сара йг1асылахит1 мгъыта аг1выма ажваква х1ыбызшва апны. Ауи ак1вымк1вагьи, ахъахьыла ажванахъа бычвта йадгалап1...
Уач1вы х1ыбызшва мтурыххара ах1атырла,уахьч1ва х1залачважвара атахъып1!
Аслан, схъатала йгlасахвыркlвын, сара сзачважваквауа йзыгlвитl ( ага ибзи йгвымхазтынгьи ) йзапхьитl, ауаса ауи йнахъапl-хlва угвы ацlыщт йгьауашым(
Ахъа счважващагьи, сгlвыщагьи игlазгвнымгlвуа игьмачlым....
[id20750632|Камилла], сбзира гьалам сахща,х1ыбызшва ацкьара, йг1агылуа абанпара йрзынардзара зымг1вагьи йх1борчп1.Уач1ващта джьабаг1амшп1 х1уг1а рыхъаз,х1абачва ймкьангьашуа рхъа зщт1арц1аз,рпсы пудта йззыртийыз, абызшва, ац1ас, ауг1ахъа апхьадзара ахъамсуата х1ара х1ымта йазаг1адзарныс ак1вп1.Йрборчыз,рпсы йамайгьдзауа,йшрылшуз йдырхъйат1,алаба ужвы х1ара йг1ах1ыдгылт1... х1аквнагума?
Момк1ва, Алах1-Алах1, сквшызкь пхьадзара йг1арыц1сыз х1ара х1пны арахъва тшч1вума?
[id20750632|Камилла], быхъаз!
[id20750632|Камилла], Бара бпшыщала, уг1ахъала  тшщт1ых1хума уахьч1вала,момк1ва х1накъвума? Сазц1г1арала йзг1аныс йстахъу ашвата абазала йрх1вауа гьак1вым, ажварта айшвчва йадыргалта йх1ыздрыласыз гьак1вым, ари. бари сари х1адгылта х1шайчважвауа йапшта, х1ыбызшвала йайчважвауа йнадгылра, ари абагьаха апны йнаш1ашвара, йрылах1ума, момк1ва йрылдзг1ума? Уахьч1вала, уг1ахъала х1ыздынхалуа хъыквп1, х1ызлаг1алагара йатахъыз щайдзан, йщайдзу ац1аси абызшви рак1вп1.
Йыштаразу апшта йыспсахтl☺
Аллахl дузыразхатl, уахьъаквгlашlасыз.
Йсызшвыргlвах йсыргlващаквазгьи))
Аслан, уахьчlва ауи йгlазгвынгlвуа - гlвыджь хlнадзитl, уачlвы - хгlвы, уачlващта - пщгlвы, ауи апщыгlвгьи ауаъарагlвы йгlарыцырцlумца йа йалахlрышвхпl, йа йшыъу йгlахlхчапl. Ауи аъара сквшы йызладзыз хlуагlахъагьи, хlгlахъвыцхраквагьи сквшыкl-гlвысквшакlла хlара йыгьхlзагlабзамыргылхтl, ага уазыгвжважваргьи. Угвжвай игьауашым)
Аслан йа ауаса, щта)


СКВШЫ ГIВАЖВА РЫМЩТАХЬ.

Агрузин-абхаз айсра алгищтара сквшы гІважва айхІа цІытІ, ауаса уахьчІва йъагІадзазгьи Абхаз Республика АйгІайра зкъару алазцІаз, хІапхъанчІвиква р-Псадгьыл ахъахвитра йазабакІыз абаза чкІвынчва рфырра гьырхъаштылуам, хвы аквырцІитІ. Ауи йаквшахIатпI арат амшква Абхаз Республика а-Президент йхъвдаквцІараква зырхъйауа Бганба Валерий й-Унашвала Хъвыжв-ду кыт йауу ШЕВКАРОВ Мурадин Георгий йпа «За отвагу» медаль ъайквнадыргаз.
Асквш 1992 агIан Абхазия агрузинква шагвыквсызла ахабар ангІага Къарча-Черкес йтыцІта хІайщчва апсуаква йрыцІагылырныс зынла йцаз быжьгІвы йнадзуз агвып Шевкаров Мурадин дрылан. АчкІвынчва Абхазия а-Фыр КІьылдза МухІамад йадикІылыз «Сатурн» гвып йрылата йайсытІ.
Шевкаров Мурадин артшхъвага йытра йазынархата «Апсны» акционер жвлара апны йакІвшаз айззара йалан Къарча-Черкес Республика ахьызла РФ а-Федерация а-Совет йалу Дер Вячеслав, «Союз абхазских добровольцев» йалу агрузин-абхаз айсра аветеранква, Абхаз Республика агIащтийыгIвчва.
– Ари артшхъвага Мурадин щарда цІуата йквнаган, – йхІватІ ачкІвын «За отвагу» медаль йнапІыцІазцІаз КІьылдза МухІамад. – Ауи айсра ангІалага зымгІва йрапхъата Абхазия йнадзаз дрыуапІ. Мурадин хъацІара, кърар йылата агрузин гІакІыгІвчва дырпшІагылтІ. СгвгІанаграла ауи рыцІа йхІаракІу ртшхъвагагьи йквнагапІ.
Ажва аламкІва, абджьар знапІыцІакІта Абхазия ахъахвитра йазабакІыз дзачІвызлакІгьи дфырпІ, ртшхъвага йквнагапІ. Ауи акІвпІ йаргьи сквшы гІважва айхІа цІхьазтынгьи, Абхаз Республика аунашвачпагІвчва Лагъь КIавкIаз республикаква йрыуата Апсны йайсыз зырхъмаштылуа.

ДЗЫУА Аминат.


Йзамуайа Камилла,индейцы чироки х1вагьи йауашт1...Ашвуа турых амазтын,тапанта турыхк1гьи гьамам...х1ара турых х1ымазара г1вык1гьи ,уг1ахъак1гьи йгьыртахъым,йауа бх1вузтын,йацуы змаз уахьч1вагьи йымап1 уач1вгьи йымазлушт1...ауи йаквшах1атхит1 йц1ыхъвахауата араъа  йг1аташвц1аз абгъьыц,ашуйская цивилизация х1ва йынкъвырцауа баргьи саргьи абазаквагьи хъаратагьи аргванытагьи х1уыс алазара йгьыртахъым,дара апсуаквагьи зымг1ва рапхъа йгылата,йсздырг1вараг1ат1 агвып йх1ылу апсуаква,улыгта,ухъач1вы узымбауата уаъазтын,ащайц1бата,ауаса ак1вп1 бзи ушырбуш,ауаса,ари сара йстурыхп1,ари сара суыс алап1 швара швацк1ыс ъаух1ваз йуагъахушт1...анык1 йуыцг1алрийыз ауи нрылшазара аг1выма узлайайгвгъуш ач1выйа?Акъабардквагьи,акъарчаквагьи зак1ылагьи сгвы гьрабгъум,йауа бх1вузтын,х1апычк1ласуа,х1ара йх1тахъыхым х1турых г1ащт1ырхит1т1а дара рхъач1выла йырг1выхит1...сгвы забгъауа х1турых йадынхалныс зылшауата,ауыла йх1арак1у апхьартаква йг1арылгата ,йырчпуш рдыруата йзымчпауа рак1вп1...ари йшнайуа йнайуата х1айквадахушт1,йсзырг1ва ари ажва...Турчанинов йг1ац1ищтыз апны апхъажвата ашк1вок1ва апны квайч1вала йаниг1вылт1 "ашвуаква ртынха абазаква апсуаква апыхваква (убыхква) йрызцауата" ужвы бтапшы йъабтахъу,акъабардква рыхьыз ауи апны зымг1ва рапхъа йгыламызтын,уач1вы акъарчаквагьи ,зак1ылагьи йджьабымщан...сахща,ажвипхьадза йх1х1вауа г1аныц1рак1 амап1,х1хъач1вы йазарархуш х1х1вара гьатахъым..."ашвуа" ажва турыхта йамаз рдыруан ак1вп1 бапхъагьи сапхъагьи йзырпсахыз "тапанта" ла,йызтахъута нап1ц1ашвак1 айх1а йнамдзахуа ауг1а ауи апш турых ду рымазланыс...?
йач1выйа йзТ1ап1анту йзАшвыуам?

"аматаква" х1ара х1ымачваква г1аугваланаршвит1...
Уаш1асст1 Ренат, йалауымгахын ужвы)))
ансагьи арсагьи игьамума йауа?)))
Х1абагвынг1выма?)) - и хватит)))


Национальная гармошка - Хавцев Умарбек
Трещотки - Кербижева Бэла
Барабан - Кербижева Аида


Сбзазарныс стахъыпl!

Сбзазарныс стахъыпl суыс анбаргвдзу,
Схъа сзыщтlымххуа санщтlу, санчмазагlву.
Сбзазарныс стахъыпl йангъынхьтадзу,
Йангlапну, йанпхну, йаншуарадзу.
Сбзазарныс стахъыпl, сгвы анчвгьадзу,
Йысхъаздзата спещ саныгlвначlву.
Сбзазарныс стахъыпl, насыпла санырчву,
Нбжьагlвла, ъахlыльчвала санкlвыршу. Сбзазарныс стахъыпl, джьагlвагlв ансщардадзу,
Зджьакlы са сгвы акъвпныс аныртахъу. Сбзазарныс стахъыпl, заджвы дансзыбжадзу,
Зджьакlы санраргвану, зджьакlы. саныртахъу.


✅ Абазаква рдемография йазцауата.

Сащчваква, сахщчваква, йзнымкlва йсхlвахьатl-ауыс зыхъвдакву ахlвссаква ракlвапl. Абазаква ажважв бзикl хlымапl:"Агlвычlвгlвыс адуней дангlаквылуа йара йынасып йыцгlаквылитl. Ауи йынасып заджвгьи йгьйызйыквхуашым". Хlгlащара гьатахъым. Схъатала стгlачва срыквчважвара стахъыпl. Хlаба айсра дчмазагlвыта дгlайхтl, айсра апхъала хгlвы сабичва йымата дцатl, асквш 1947 агlан акыт дгlайхтl, ажьира далагахын йщапlква дынкъврымгахыцкlьара дынхатl. Айсра амщтахь гlвыджь адуней хlгlаквылтl. Асабиква хвгlвы хlнадзун. Ахвыгlв рпны ахыгlв дырра хlаракlы хlаутl. Ауат зымгlва збзиру хlан лакlвапl-хlаргьи хlгlадзынлыргылтl, жвицсквша хlаба ачварта йылазгьи дынкъвылгун. Акыт апхlвысква дрылата, ргараквагьи рымата архъа нхараквагьи акlвдыршун. Ахlвссаква, хlанчваква (ахlбачва) швапха гlархъышвх. Ужвы апшта бзазартагьи гьхlымамызтl, чгlвычагьи хъытын. Уадыргlванагьи саби гlадриуан (5-10). Амла дагата заджвгьи дгьымсытl йгьи дыгьпсуашым. Амла анаъазгьи хlуагlа заджвгьи дыгьрылымдзгlатl..

© Магаруф Физиков.


Х1ара х1айчважвараква. Асас - Абаза район администрация арыпхьали акультурали аунашвачпарта аунашвачпаг1в лтарагылаг1в Шай Фатима.


Сцри макъымква.

Зны йпшкадзата, зны йкьахвдзата,
Зджьарала йг|агит| акъвабыз бжьы.
Зны йх|аг|ата, зынгьи йщтак|дзата,
Абыжьква йг|атых|вачвг|ит| са сгвы.

Заман дудздзак| змаз заджвы йапшдзата,
Амакъым нашхыйа сгвы аланарп|ат|ит|.
Знык| аг|ах|вра дуква йрылаз зджьак| рапшдзата,
Амакъым йкьахву сг|ащтнарч|вит|.

О, амакъымква, абаза макъымква,
Суаг|а шврапшдзата, спсы апшта бзи швызбит|.
О, амакъымква, йсцрийу амакъымква,
Сбазара шварадъа йбжахит|.

Шва швызг|азтын, спахь апны йг|агылит|,
Х|ых|всса хьапщква, йхварззауа йг|ах|вуа.
Шва швызг|азтын, ауатыкв йг|аталит|,
Х|ычк|вынчва джьыгърута йхъынх|вуа.

Уа, спсы йапшу, абаза макъымква,
Йамайчуа збжьыла х|ыштаква зырчвуа!
О, амакъымква, сылахь амакъымква,
Ба расх|вит| анап|ква швг|анзыршауа!

Шхай Катйа.


Аллах! дузырхат!
Кунижева Л. З. "Абазины"
Торнау Федор "воспоминание кавказского офицера", х1ыбызшвалаги "Хьапщ джьуар"-х1ва, ари аг1вг1вы Джьгватан Къали х1уаг1ахъа раъаща ц1олата дг1алагитта, дута йх1ызг1ауац1ихит1. Х1апхъанч1виква зымбас х1уыжвг1анч1виква йнархъата раъаща йрзаг1адйырбит1..
ооо, швызг1вадахат1


Йжвдыр швгIари йгвылиганыс дазыхIазырта йкъакъуа.

Ацгви ахIвынапи ртурых йзымбахыз гIарикIгьи дгьаъамзапI.ЙхъыччахъвапI,агIари дхъызхта,дхъампалуа дшIампалуа дщаквызкIыта чIвартакI дзырчIвуш щарда алапI. Ауаса,швгIай цIолата хIалашвырпш ауыс,йачIвыйа йалкIгIата ацгви ахIвынапи ртурых агIари дыззнабжьауа?
Ацгвы агIвна абзазагIвчва йрыуапI,ала апшцIа шахчауа йапшта ацгвы агIвна ахчитI, агIвна, хIвынап гьгIаднаргылуам.
Абзазара апны ауи акIвпI йшыъу.Ауаса ари ацгви ахIвынапи ртурых апны хIара йыгIбауа датшапI.Атурых апны агIвна зхчауа ацгвы,йынхата,зфачIвы гIазынхата йчахуа ацгвы хъыржжыта,бжалагата акIвпI йшгIахIдырбауа.АхIвынап ари атурых апны йгъычпI, ауаса, швапшы атурых апны ахIвынап шгIарбу - йласыта ,пша ацIата,гвыбзыгъара алата.
АгIари йбынджьа хъымшвтскIва дыззырбжьауа йачIвыйа?
Хъа ухъата, уласыта, аугIа узагIажьауата уаъазтын угъыч укIвач, йшгIаугуа гьак1вым, йгIаугуа акIвпI.Йуыму гъычрахума момкIва пхдзыла йгIауынхаз акIвма, йгьакIвым йхъаду, йхъаду,йуыму акIвпI.
«25 кадр» щарда йаквчважвитI, агIвы йшйызарарула, сара сыхъаз й25 кадру ари йгIахIдырбауа, хIыззнабжьауа хIампшуата, йгIахIшIарцIалакIгьи йхIгвылыгIгауа акIвпI.
ЙгIваз абаца ахъвахъвара гIаррейшахра баргвыпI,абаца йъадзайдзу йазухауа акIвпI, агIари дъадзайдзу дыззубжьауа акIвпI.
Йжвдыр швгIари йгвылиганыс дазыхIазырта йкъакъуа.
Абзира швымазтI Абазаква.

Аслан Ашуйский.


Абазакви апсыуакви йацзакIу жвларакI шракIву ззымдыруа КIавкIаз апны, сабикI йакIвмызтын заджвгьи дгьаъам. Ауи ахъазла хIара хIыбызшваквагьи щардала йапшыпI. Абаза гIвычIвгIвыс цкьата, йажва апсыуа бызшва йалам йа адгьа, йа къарча ажвакI гIаламцIакIва дгIачважвузтын, ауи йхIвауа зымгIва апсыуа йгIайгвынгIвитI. Ужвыбырг йгIаджвыквсцIауа атема йахIзгIанарпшуштI абаза-апсыуа бызшваква разаргванра. Швара, абаза сайщчвакви сахщчвакви, йшвзымайрахарныс ахъазла апсыуа бызшва ажванахъаква йгIашвзанысцIуштI апсышвалагьи транскрипциялагьи. АхIы, хIджвыквшвцIа апахьла!

Аба дыцхапI, ан дыцхахвшапI – Аб дыцхоуп, ан дыцхахәшоуп (Аб дыцхоуп, ан дыцхахвшоупI).
АгIвнапIыкI абамджвджвакIва йгьабадырам – Аҩнапык еибамӡәӡәакәа иагьеибадыуам (агIвнапIыкI ейбамджвджвакIва йагьейбадыруам).
Ажв дыртшхъвата ашIа дгIахв – Ажә дырҽхәаны аҿа даахә (ажв дыртшхъваны ашIа даахв).
Ажва хъагIа ащтанчIв агIвара йгIатнадитI – Ажәа хаа амаҭ аҭра иҭнацоит (ажва хъаа амат атра йтнацойтI).
Ала аквыджьма йажвылтI – Ала ақәыџьма иажәлеит (ала аквыджьма йажвлейтI).
Ауаса йаъазтынгьи, ауыс чпахатI – Убас иҟазаргьы, аус ҟарҵеит (убас икъазаргьы, аус къарцIейтI).
Ачай ауи аъара йхъагIапIта апыкв абанаркIитI – Ачаи убриаҟара ихаауп, ақьышә еибанаркит (ачай убриакъара ихъааупI, акьышв ейбанаркIитI).
АчымазагIв рыцIа дагъьхатI – Ачымазаҩ еиҳа деиӷъхеит (ачымазагIв ейхIа дейгъьхейтI).
Зажва багъьам айгва дыгьйымам – Зажәа ӷәӷәам ааигәа дагьимам (зажва гъвгъвам аайгва дыгьимам).
Нырчви гIарчви гIвлакI абафитI – Нырцәи аарцәи ҩ-лак еибафеит (нырчви аарчви гIв-лакI ейбафейтI).
Уагъа мгIва йутызтын, уымгIвада – амгIадахапI – Уаӷа амҩа иуҭар – умҩада-еимаадахоит (уагъа амгIва иутар, умгIвада-еймаадахойт).
УыгIвза угвы йхъымызтын, амшв уабамкIын – Уҩыза угәы ихымзар, амшә уақәымҧан (угIвыза угвы йхъымзар, амшв уаквымпан).
ХIбжьара азаъаща бзи бжьапI – Ҳабжьара аизыҟазаашьа бзиа бжьоуп (хIабжьара айзыкъазааща бзиа бжьоупI).

Давид Дасаниа.
Апсуа бызшва трыкв, урышв, г1арып, мигрел ажваква йалу щта?
[id854338|Рита], ауатгьи псахра атахъып1. Йара ауаса йадынхалит1 апсуаква ауи ауыс.


ДычвитІ ахвыц
Апхыз хъгІаква дрыла.
Шва швычвгьари швбзири
Ауи йырзиуысйа?

Дпшвырхъыччауа дычвитІ,
АцІх тынч йхъагыла –
Адуква, швымхысын,
Адуква, швымхысын!

ДгІашІыхитІ ахвыц
Анур хъгІаква дрыла.
Ауи йырзиуысйа
Швара швкъазауатква?

ТшазичпитІ аныкъвара,
Дсакъуа дгІагылитІ.
Йшвымрыкацан адгьыл,
Йшвымрыкацан адгьыл.

ДгІамгІвайситІ ахвыц
Швара швцІыхъва дтагыла,
ЙнайрыскІьарныс ахъаз
Шва швуысква апхъала.

Абзазара шпудым
ЙазхъашвцІузтын швгвыла,
ТшгІвамцамкІва закІгьи
АцІшвымхъыйын анцІрала!

Адуква, швымхысын,
Йшвымрыкацан адгьыл.
ТшгІвамцамкІва закІгьи
АцІшвымхъыйын анцІрала.

НасыпкІ, швара швынасып
АцкІыс йпшдзата,
ЙгІамгІвайситІ хъарала,
ЙгІамгІвайситІ хъарала!

МЫХЦ Кьарим


Агlвычlвгlвыс гванахl ду йыквызтын, дышбзу йшвахитl.
Апхъала, ари ажважв агlвычlвгlвыс зпсы хьагlа абауа, джьабагlа аквта, гlапсарала йыпсуа йзырхlвун.


НапIцIашвакI

Швымш бзита Абазаква!!!
Ари ауыс гIащтIсызрыхыз Дарыкъвакт йгIаншаз ухъахъвква гIалазыргылуа агIаншара акIвпI.
Абазаква, напIцIашвакI акIвпI хIнадзауа,йгIахIыламхIауата йхIылдзгIауа,мгъыта йгIахIылахра атахъыпI.
ХIыуа заджвы йгIатгара,аугIахъа зымгIва йхIгIатгалазара атахъыпI.ХIыуа заджвы йхъахIара хIыла азкIылымцIуа,ауи йнапIыцIагIвата хIара йгIахIнапIыцIалныс хIащтамкIва,ауи дъанадзаз днадзарныс ахIатырла гIапсарата йтайцIаз швапхата хIхъа йазхIыргылра атахъыпI.
АгIвы дпызтшуа,йгвы квайчIвата йзчпауа ацныхчалра акIвпI.
Ацныхчалра гIвбата йахъцапI:
1- Цныхчалра,анкъвакъвра гIахIылазцIауа,хIыгвла,хIыгIвза,хIаща,йрыму апш хIаргьи йхIымазларныс,ауат пхдзы кIадрычIвауа йшынхауа йапшта хIынхузтын хIаргьи ауат ззынадзаз хIшазынадзуш хIзырбауа.Ари йапшу ацныхчалра,ажва гьалам цIба шацIбам,агIвы йара дъанамдзас йапхъысыз заджвы йа зджьакIы швапхата йхъа йазйыргылта ауат ъанадзаз днадзарныс уыста йкIыта,чвгьара хара аламкIва,гъычра-кIвачра дачвыхъварата дранкъвакъвуа даъазларныс .
2- Цныхчалра квайчIва,йцныхчалуа йкIвкIвуа дукI аъамкIва,йхъа пхдзы азагIайщтиныс хъара дачвгылуа,йыгвла,йыгIвза,йаща йгIархъахIауа мгъыта йгIайылахуа.Мгъыта йгIайылахуа акIвымкIвагьи,йгIархъамхIарныс ахъазла йымуги йымамгьи адигалта ауи йалайцIуштI.ЙхъахIара шIичIварныс йылшузтын дгIатымхъауата йшIичIвуштI.ЙгIазхъахIауа йыхьыз чвгьала йырганыс йылшузтын йыргуштI.Йыцынхауа йпикъьарныс йзахъвдахъвыцIуазтын йпикъьуштI.Ауат зымгIва аничпауа,йнацIайцIауа дгьазхъвыцуам арыцхIа,йыгвла уахьчIва йпикъьаз ауыс йыгвла йпны йгIатыцIта йара йпны йшгIамиуаш.
Бзи швабаба,швабащтIых,швгвква йнакIвызлакIгьи йлашаразтI,абазакI йхъахIара швара швхъахIаракI йапшта швайгвыргъьа,кIара ззычпауа дшвыргвышхва,швицхърагIарныс швылымшузтын,ажва пшдзала днажвдас,швипырамсын.
Абзираква!!
Кына Йпа


[id20750632|Камилла], щта ауг|а йалаг|аржьушд, ауи апш зджьак|хвыцквак| зджьак| рчпуштда уаргьи уайгвыргъьауа уч|вазд, вместо создания рабочих мест и инфраструкуры
Сара, ауаъа йаугьи, ауыгьи игьзымбатl ссабихъа(
Хlкыт хвыцдзапl( Тыдз аларыхъвашаква йыгьмач|ым йтагылу. Зымгlвалагьи йаквуыргlапсыркlвын, убзазушта аквпl йшыъу ауаса, йызмырбзазауа анхарта йрымам аквпl( Ибзихушын бзазара-хlва йгlаталзаркlвын тгlачваквакl, дара абзазагlвчвагьи игьзным, игьгlваным ауи йахьъадзалачважвуз, игьымгвжвайуашызтl ма, йуыархъвыхуашда?(


✅ АСАБИКВА РЫХЪАЗЛА СТАДИОН РУЫХВАТI.

ХIхаквлагIв, апхьахьа бергьльы ЭГЬЗАКЬ Мусса ХIабальа йпа унашва зхъицIауа «Алашара» абаза-абхаз культура адкIылара агIаджвыквцІарала Гвым апны 50-гIвы раъара йнадзауа йазалху нхагIвчва гвып шгIаншаз, ауи йгIаланакIуа, ауат тшпсщарта парк шыруыхваз, ацхIа чкIвын рчIаджьра шадрайдзаз, акыт урамква, анышвынтараква йрызцауа амгIваква йшырхьпшуа йауацIыхта хIгазет анапаква рпны хIгIаквчважвахьатI.

Ауат рынхара мышзаджвыкIгьи йгьашIасуам, йгIанхаз амгIваква йырхьпшитI. ЙцIыхъвахауа азакIы-гIвба мзы акытцIыхъвала йаъу анышвынтара апшцІа йтадыргылыз атдзы сом зыкь 123 ахв рчIаджьра адрадзатI. Гвым дзыгIв ухъыста йаныргIалу анышвынтара шІыц йтагылу атыдзгьи сом зыкь 63 ахв рчIаджьра адрадзатI. Агвып йалу щарда мцIуата акыт алагъьла, Трамкт хIабльа апны асабиква рыхъазла стадион гIальамат рчпатI.

– «Алашара» абаза-абхаз культура адкIылара апрограмма йалапI хIабльипхьадза апны асаби хъвмарыртаква, астадионква хIчпарныс, – йхIвитI агвып рунашвачпагIв ХВЫТI Ренат Барадин йпа. – ХIара зымгIва йрапхъата стадион ъахIчпушыз хIазхъвыцтI – Трамкт хIабльа йгIацIанакIуа Ленин йыхьыз нкъвызгауа аурам, Набережна, Совхозна, Садова йгьи Курганна урамква рпны асабиква 66-гIв шнадзуз гIахIрытамамтI. Астадион амгIва йгьазаргваным, асабиква ршварагIварадара уахъгвыргIвушта йгьаъам, йхъарамкIва Гвым дзыгIв быжь пшдзала йхIвачвауа йылбгIыситI. ЙгIалхIхыз ашІыпІа асабиква рбзазарта йаргванпI, апхьарта йангIахъшвалра хвитта тшпсырщарныс, аспорт квпшыраквала йанкъвакъвырныс, рызгIвадара дрыбагъьарныс лшара рауаштI.

Апхъалагьи асабиква араъа топасыртата йрыман, алабаква сеткIа кIнырхIунта волейбол йасуан. Ауаса Гвым дзыгIв атшпквагьи гIанакIуата арахв йгIарыцIцIуа анавоз йгьи анышвкъвара аквпсан. Ауат йгIархъыйгIаз атIура уагIвсырныс ушвун. ХвытI Ренат йшгIасайхIвызла, зымгIва йрапхъата астадион йазцуз амгIва рчпатI, анышвкъвара тыргатI, ашта дрыцкьатI, хIакъвара кIарпсатI. Астадион квадрат метрта 2-нзыкь (аура метр – 50, агангьи метр 40 гIацIанакIитI). УахьчIвала агьагьара гIвметркI зхIагIару сеткIала йкIвдыршатI. Армала асабиква ъатагIвзуаш йгьи йъахъынхIвуаш ахринаква дыргылтI. Ауат агIвбагьи азавод йгIацIнащттI, сом зыкь 48 рыквшватI. Араъа йаныргIалпI волейбол, баскетбол, футболасыртаква. Ужвыгьи айха турникта гIвба – азакIы рыцIа йсгIата, азакIгьи щтIыхта йдыргылуаштI.

– СынчIва мачIкI йкIьасахан, ахIвражвла ахьта йамырцара ахъазла йгьаквхIымпсахтI, – йхIвитI Ренат уыста йырпыру сахайыргIвазауата.– ХIапхъа агIапын шгIаталуа афутболасырта хIвра аквхIпсуштI, Гвым дзыгIв атшпква хIрыцкьуштI, асабиква рыхъазла тшъадыртIлуш амата тшкIвабарта хIчпуштI. Трамкт хIабльа йхIчпаз астадион йапшта агIвадахьылагьи йхIчпуштI.

Сара зтшын астадион саъаз анхагIвчва агIагIвырта мгIваква пхатшахъва аквпсара алдыргун. АхIабльа йбзазауа асабиква рызджьакI футбол, рызджьакIгьи баскетбол йасуан. ЙхъарамкIва йбзазауа, зныбыжьла йшIахым Къахвын Руслангьи «хчагIвыта» агвашв дгылуамца асабиква топ йызгIауырщтуан. «Араъа мшигIадза чкIвынчвата йгIайуа 40-гIв йрайхIапI, апхьарта амщтахь зынла йгIайззауа йалагитI», – йхIватI апхьагІвчва гвып йрылу Къахвын Амаль.

Сара сзачважваз ачкIвынчвагьи абар йгIасархIвыз:
ХЪАБЛЬАХЬ Игорь, й-5-хауа акласс апхьагIв: Астадион йапхъахауата сгIайтI, швабыжта йсгвапхатI, амалькІ саупхьадза араъа сгІайлуштІ.
КЪАХВЫН Амаль,й-7-хауа акласс апхьагIв: АлахI дырзыразхатI хIзыргвыргъьаз. Астадион бзита йырчпатI, араъа хIызгIвадара зрыбагъьуш аспорт квпшыраквала хIхъвмарырныс лшара хIауаштI. АчкIвынчва хIаднакIылуаштI, йакIвымла хIзаман гьыгIгушым.
ПЩУНА Амиран, й-6-хауа акласс апхьагIв: Сара спынхачIвква ансчпара йгьи арахв санырхьпшра йазалху ачгIвычаква ахъасцIитIта астадион сгIатаххитI, бзидздза йызбауа баскетбол саситI.
КЪАХВЫН Артур, й-8-хауа акласс йыцIу: Афизкультури аспорти збзазара йалу дызгIвадахитI. Ауи йазхъвыцта астадион хIзызчпаз, хIзыргвыргъьаз зымгIвагьи сырзыразпI. ЙалкIгIата, збзира алата зхабар рхIвауа хIкытлагIв Эгьзакь Мусса ХIабальа йпа згIвадара йымазтI, йгвала пшдзаква цIхъва рымамызтI.

– СычкIвын ахIба йпа хвыц Шамиль «Дада, ласыта угIайх, астадион хIталта ахрина саквчIвуштI, топгьи сасуаштI» , – йхIван сотова телефонла дначважван, ари йшубауа апшта дгIатаздатI, – йхIвитI Къарабаш ХІасана. – Астадион ахIабльа рсабиква аднакIылитI, йапшым аспорт квпшыраквала ркъару шIа дырхъвыхырныс лшара рауаштI. АлахI дырзыразхатI йадынхалыз зымгIва. ХIкыт йахъазымкIва, абаза уагIахъа цIагылагIв багъьата йырзалуа хIхаквлагIв гвыбзыгъа Эгьзакь Мусса ХIабальа йпа ажва пха щарда йквнагапI.

Астадион ахвыцква йырхъазымкIва, зныбыжьла йгIалхIваквазгьи ргвы гIащтIнахитI. Ауаса ахIабльа бзазагIвчвагьи ртшдырра гІадырбара атахъыпІ – рырахв хвитта йауырщтта астадион агьагьара зарар адрадза, нышвкъвара кIарпса гьауашым, апсабара асабиква йшырзырхчуш, ацкьара йшазабакIуаш йащтазара хъадапI.

БЫДА Рубин.


Не Артур,любой абхаз абжуа он или бзыпский поймет ащхаруа легко.
къабард бызшва йач1выта йапшйа....
Ну тапанта сложно понмиать,а вот ащхаруа все понимаю.


Закъыль цІару лыгажв бзикІ кыткІ дбзазун. МшкІы йлабагьи
тІрауа йыма дыгъьуа аурамла дымгІвайситІ. ЧкІвынчва гвыпкІ аурам
ахъа йгылан. Ауат рыдзхъа дангІадза ачкІвынчва араса йцІгІатІ.:
– Дада, ачІвыйа уыгъьуа уызгІамгІвайсуа?
– Швара уыжвгІанчІвиква швгьгІасгвынгІвамта сгъьитІ. Швап-
хьитІ, швапхьитІта, сквшыгІважва швапхьитІта, хІара алыгажвква
хІдырра апны швгІайхитІ.


Зны йхъыпахъысылыз игьйахlвтасуам.
[id120224601|Расул], х1ыбызшвала йузымх1вуши йшузымх1вуши гьаъам саща!Ажвала йбайап1,швсылачважва х1ва уахъгьи тшынгьи йх1заг1ац1рит1!
[id158158592|Аслан], ари ац1абырг рыц1а йазаргванума сх1вит1 йара ..


Швызхlвата йышвмауаш ауыс.
[id31894588|Регина], http://vk.com/abaza26 здесь напиши. Там ребята адекватные.
[id31894588|Регина], организуйте)


ЙхIхъаштылуа ажваква

Айва - айау
Барбарис - мыгърычвкъьа
Боярышник - хIамшвкIвытI
Вишня - чадыгIва
Ежевика - мыгърайква
Кизил - зары
Калина - кIарма
Крыжовник - швхрыб
Малина - чархына
Облепиха - къазмых
Рябина - мышвмажва
Смородина - сана (йаъапI сана къапщгьи, квайчIагьи)
Славик, их лучше не знать=DDD
дааа) ))))))
тооооочно?


Швымш бзита!

Йахьч1вала абаза уг1ахъа гвырг1вадута йх1ыму х1уг1ахъара г1ахчара ак1вп1. «Х1уг1ахъара г1ахчара» - анх1х1варагьи абазаква мач1хауата гьак1вым. Астатистикала уапшрыквын, абазаква йрылах1ит1 ак1вымк1ва, йгьрылдзг1ум – йц1ыхъвахауа сквшг1вынг1важва г1ах1ахвырквын, г1важвизыкь йнаднацалуата х1уг1ахъара пхьадзарала йг1алах1ат1. Ауаса гвырг1ва г1ах1ызтуа апхьадзара гьак1вым, гвы ах1ымтдзак1ва датша бызшвала йх1ымхъапсахуа х1ыбызшва ак1вп1. Зымг1вагьи йыжвдырит1 йахьч1ва х1уаг1ахъа абызшва рчвымдзра ахъазла щарда шг1ащт1ырхуа. Уыс бзип1 ауи, йатахъдзу уыс дуп1. Аллах1 дырзыразхат1 ауи ауыс г1ащт1ызхуагьи, йг1ащт1ырхуа ауыс йацзырцауагьи.

Х1къраль апны х1ыбызшва знап1ыц1у х1ара-х1ара х1ак1вхп1. Йшх1чпауа йцушт1. Х1ыбызшва х1хчаныс х1тахъызтын, х1тахъырала Аллах1 йбзирагьи алата йх1хьак1ьуашт1 йг1ах1хчарныс, ауыла х1ыгьгвыг1вбум. Х1гвасра ду датшап1: амх1аджьырква… ауат йг1артынхауа абанпараква рыбызшва адзуа. Акъральг1выма абызшва амх1аджьыр йыбызшва рыц1а-рыц1а йхънаг1вауа йг1айит1. Ах1бачва хъац1ара ду рылата, уасаражвра ду рымата рхьабза йахъазымк1ва, рыбызшва йахъазымк1ва, рхьакв цри йтыргата г1выма къраль йыргаз ркультура зымг1ва г1архчауа уыжвг1андзара йг1айт1, ш1алах1варазтынгьи, руг1ахъа ртурых, рыжвлара артурых рызхьап1адзата абанпарала йг1адрымг1вайсит1. Ага ауаса йаъазтынгьи, щардала тшызх1ваджьуа абзазарагьи, абзазара апны хъамк1ыхта апхъала «йыг1вуа» ацивилизациягьи дара руыс дырхъйит1. Ацивилизация апхъала «йнаскь1апхьадзагьи», акыт абзазаг1вчва рыц1а ймач1хит1, чк1вынырг1а апхьара, нхара, бзазара акъалаква рпны йцит1. Акыт йтыцта акъала йцауа рыжвлара апны ах1бачва йырчвыхъарахит1, рыбызшва, ртурых йачвыхъарахит1, ауаса ауатква йрызхъвыцныс ласыта «йЫг1вуа» абазазара атахъыра анархъара йгьанарыхадзум. Арса зызнийуа амх1аджьырква йгьырхъазым, х1къральла йг1ауахвырквын, ауг1хъа хвыцква зымг1вагьи йх1льажьап1 ауи…

Йсызшвырг1ва, хъарадзата сг1алагат1. Йахьч1ва сызлашвачважвауа ауыс зкву ари ак1вп1: Турцияла йахъысыз амх1аджьырква рц1ыхъвала йг1айуа абанпараква рабадучва рышта апны щардаг1вы ръах1ыльчваква йырзыпшг1ит1. Ауат йрыуу азаджв дпх1выспачк1вынп1, зыбызшва цри зчвыдзкваз дрыуап1. Ауи лыг1взак1 (ауыгьи дабазап1), ага акъала апны дг1адзынгылызтынгьи рабадучва рыбызшва харзынадзата далачважвит1, щарда мц1уата йыбызшва црила апхьари аг1ври тшазибжьат1. Йыуг1ахъа рыхъазла швабыж йгвы йыхьит1, йхьак1ьуа, йылшауа йырхъйит1. Уыжв х1заман интернет апны акъральква руг1ахъаква рабадырра абызшвагьи прагылата йанцауа щардап1. Х1ара хъахьыла х1ызлачважвуз апх1выспачк1вынгьи йара ауи ак1вп1 йлызнийуа. Х1къраль йту лъах1ыльчва руыс г1алдырра ахъазла абаза бызшва здыруа лыг1вза дг1айых1ват1. Ауаса ари ауыс шмайрамыз йпшг1вуз ачк1вынгьи ауи йцхъраг1ауагьи йхъах1ц1ат1. Интернетла ари ауыс апны йх1хак1ьуа мач1п1, йауа ух1варыквын, ари ауыс апны аинтернет йадымгылуа ах1бачва ражви рдырри аламамк1ва йшамура. Ауи ах1атырла х1нашвых1вахит1 йызхьак1ьуа ари ауыс швацхъраг1раныс, - ужвыгьи абанпарак1 царыквын, Турция абазаква г1ацапах амамк1ва ужвыгьи абаза ткъвымхьызк1 тадзныс зак1ы гьазх1вам. Аткъвымхьыз шбыжьгауа ари ак1вп1: латин х1арыфла - Hakhutsx , аткъвымхьыз зч1ву абазала хпата йбыжьгауата рх1вит1: Х1вакъган, Х1оган, Х1уган. Абыжьгаща йацапшу абаза ткъвымква дамыгъала йх1ырхъвыхт1, ауаса аквшварак1гьи гьх1маут1. Х1нашвых1вахит1 дасузлак1гьи йшвылшауала ари ауыс швацхъраг1арныс!!!

Хъахьыла йнаг1г1выз ащта х1штагылазымца йг1ацц1т1 датшагьи угвы уызрыхьуа хабарк1. Ауаса ауаъа йазацхъраг1вуш Турция йбзазауа абазаква рак1вхап1. Ауыгьи к1ьыдата х1г1аквчважвап1…
Йшвымазт1 абзира!!!

Малина Узденова.


Ауарбагьи пссгlитl, ачвынцlгьи пссгlитl.
И орел летает, и муха летает.


А мы в объезд😃через кызыл-покун😃
[id131995844|Ренат], 😂 Ари у-Кызыл-Покун г1бандара
[id131995844|Ренат], 😂😜 нет спасибо
[id131995844|Ренат], она наверно имеет ввиду - чем делать дорогу Эльбурган-Кубина)) ну и то и другое надо делать.
[id141463335|Диана], ну ты же йыббарныс хочешь😜
Лисапед швхвг1вунта швалгани, ауг1а йзашвымраг1бауа))))))))))))))))))))
[id141463335|Диана], ну мы от нее узнаем, что она имела ввиду)


[id20750632|Камилла], ауат збахьатl)) щта хlыбызшвагlвацала уаъайчважва ауаш кlара аъазыркlвын бзихарын, ауыс шцауала дара тшхlыквдыргlапсара атахъыпl, ауаса акlвзаб абызшва ныдзуа йшцауа, йгlазгвнымгlвквауа рхlатырла датша бызшвакlла йчважвауа йналагауа аугlа, хьантараб ауи
[id135096134|Мурат], абзира уыгымхат1!!! Сузыразп1!
[id234786092|Людмила], ибзых1альальп1.
[id214948099|Барцыц], хlыбызшвала йнашвхlрадзауагьи йамгlану рызбжа игьыргвынгlвуам, урышвла йыхlзагlаншвцlах хlва йахlвитl...(
Абаза адкlыларапl йара хlыбызшвала угlазпхьуши, узыздзыргlваши мачlб, угвы таша уаздзыргlвитl Аллахl дйизыразхатl Мащааллах. Ацlеквагьи адрыпхьуштl йхlватl Аллахl йбзирапl
[id20750632|Камилла], Йхъарыпхащару,апа аба йх1ваз днахъысуа ак1вп1,апх1а лнап1ква лгьабаква йыртарыс лан дылш1ак1ыла дынпачважвауа ак1вп1.Абызшва цри алачважвара хъа рдурап1!
Хъац1ара шрылу ныха сшвырх1ва.Ауи аъара ашта йачвыхъару,ауи аъара гвакъвпра йг1ац1сыз абызшва г1ащаквыржвт1.Ауат йрылахьхаз "последний из ушедших" аг1ах1вахра унапхьара йг1аудырит1.Угвы г1ак1ыдызрышвтуа аг1аншараква йг1арыц1ст1,ауаса.рц1ас,рыбызшва рзыхчат1.
Йчважвара (йыгlвра) йызтахъу, момо йыгьхlхlвум, рахlагьи швагъьхуштl ☺ Йнамуыхыргьи йацlанархъвыцпl)))
Зак1ыла суазц1гушт1.. Чариуаз,  Багъ (Bağ), Х1акъван  ,К1вныжв  аткъвымква аджвыраг1в тума?
[id20750632|Камилла], хьдзыла йг1выта, жвангьи уац1ач1вагъвах ззырх1вауа ажвап1!
[id135096134|Мурат], фейсбук апны трыкв тдзахьызла дгылузтын,дшпаздырра?
Ащхъарауа ахваща
Хlара хlуыжвигlанчlвиква рызджьакl,  хъарыпхащагaзшва йырбитl абызшвала ачважвара. Дара, ауаса тшызчпауа, йышхъыччарахъву рхъагьи йакврымцlауа.
[id234786092|Людмила], фейсбук г1ваца ак1вап1 дг1атач1ву Самет. Ауаъа изыг1вта бйазц1г1а ибтахъызтын: https://www.facebook.com/samet.aytekin.505
[id234786092|Людмила], ассылка бызнаусщтди.


Аг|вгвык| апнащылт| абзибара ахац,
Ауат аларпазлушт| - йг|арбжьасыргьи ац.
Ауаса млыквпшвах|вла йапщылхаз аг|вгвык|,
Йамц|п|лушт| ц|ыквхъвашата - йшырбжьыкъьауа цгвык|!


Йуымщыс амшв ачва атаца дазумыргвыгъан.
Шкуру неубитого медведя не обещай невесте.


ЛахъвгIахъасракIла йгIалагитI агIвычIвгIвыс йылахь,
ЗынзаджвыкIгьи дымпсыхныс дгIаншазшва ауи.
ЛахъвгIахъасракI ауи дазнарцахитI йчIвылахъв,
Ари адгьыл апны дгIанымшазшва зынгьи…


Уара, агванахlква зырхlауа,
Арыцхlа сомкlла дзымбауа,
Апсра шупыру гlаугвныргlвы,
Ауи гlайпыралитl агlвы.


[club38698399|Абаза адкIылра (Абазинское объединение)], араъа гьак1вымта "Абазинский язык" агруппагьи х1ыбызшвала йъачважвара атахъугьи заджвгьи дыгьчважвум. Араъа зымг1ва урышвла йг1ажвг1витта х1ыбызшвала узачважвуш уизыпшг1ара атахъып1)))
Дара турция ибзазаквауа абазаква ац,абырг гьрымдырума щта, х,а россия агалагьи рах'а ишдуугьи дасузлак,ги дъанызлакги зъараг'ву зымг,ва рпхьадзара йыг'дырид
[id221427403|Марат], йамц1псахат1 чвгьата ауаъа, йахьъамц1псахазгьи йалаг1ват1ыхын, рхъахчара ак1вымк1ва рыла зак1гьи г1ац1амшвахва йг1абзазат1, ауыжвг1анч1виква рыуа к1ара алзыргахва мач1ыг1вп1
Абаза Ашуа зарайа турция?
Йальажьайа абызшвала шванчважвауа, шванг|вуа)
[id221427403|Марат], ашвыуата 20 зыкь. аъара хъыст1 йайх1амыстын, рах1а ймач1та йрылах1аз  йг1ауахвастын 150-200 зыкь. йнадзара тахъып1. Ауаса ауахьаут йрылаг1ващитта йг1аупхьадзаныс чвгьата йбаргвызап1


Ухъа пIатIу аквуымцIарквын, заджвгьи пIатIу гьуыквицIарым.
Если сам себя не уважаешь, никто тебя не станет уважать.
ПIатIу:
ХIыбызшва апны – пIатIу уыквсцIитI анихIвара абаза агIвы,йгIанайыркIуа – чва ухъазбитI акIвпI.
Ажва,сквшызкь щарда йгIарыцIсыз ажвапI.Ажва йапхъахауата йъагIалагаз ашвуаква ахIыта йхIымаз «ПIтIу» йпны акIвпI.ПIтIу йыхъаз ахабарква йтшчIвчIвата акIвпI йшхIзагIадзаз : йбзазаща,йгIаныкъваща,йчIваща,йгылща йауата щарда гьхIыздырам.Ауи йхIзагIадзазла,йщаквхIыргыл ауаштI кьангьашкIгьи аламкIва «ПIтIу» йхьзта ашвуаква ахIы дшхIымаз,ари ахьз зхьзу дшгIахъвыцрам,дшлокI фырым,ари ачIвыла апны саба зырчыз,жьура зчпауа йыквыз дшгIвыз.
Йыхьз злата йхIзагIадзазла йгIахIгвынгIвитI,хъацIара злаз,гIвыра нкъвызгуз,ахIыта йызпхьуш,ауи ахьз зхъухIвалгIвуш дшрыуаз хIахI ПIтIу.
Ари йгIашIыспхьадзаз зымгIва рацкIыс хвы зму,йугIахъа бзибарата йызрымаз акIвпI.Данрыцхмызгьи,рахIа чва зхъарбауа агIвы,рахIа хвы ззырчпауа агIвы рбзибара шизалагIадырбуз ПIтIу йхьз – ПIатIу уыквсцIитI,ПIтIу,ашвуаква ахIыта данхIымаз чвата йхъагIбуз,хвыта йзыхIчпуз йапшта уаргьи йузахIчпитI .
Хвы узызбитI,хIахI ПIтIу дшызбуз апшта уызбитI.


Слова в абазинском языке, которые редко употребляются.

Вилка-шIатасга, хъвынчIвы, но существует и более древнее слово — жьхы, где (хы) выступает не в качестве — хра, а хпа-трезубец.
Тавро, Тамга - дзарна (абаз)
Кухня - мацIауырта
Кафе, ресторан (общепиты) - чарта
Больница - айъазарта
Скорая помощь - хвырташIахIварта
Кружка - дзыжвга
Очки - ЛарбгIвыга
Школа - апхьарта
Учитель - арыпхьагIв
Урок - апхьарасахIат
Ученик - апхьагIв
Учебник - арыпхьага
Книга - апхьага
Армия - ар
Служба - къвырльыкъв
уг|амщауата х|ва х|ыбызшва ажва гьх|ымам...
йх|ыму - умг|ащауата ак|вп|.
умг|ащауата - апхъа йгылу "у" уара г|анарбит|
х|ыбызшва апны "м" ажва йалата йнг|айуа амчпара г|анарбит|,ажва ахъазла - уча - умчан,уч|ва - умч|ван,уг|аща - умг|ащан,ауасамцара...ауат рымщт|ахьла ажва г|айит|.
арат ах|арыфква ажва тшапырщылит|,ажва агвы йгьалалуам...умг|ащауата х|ымх|вауа уг|амщауата х|х|вузтын,ажва тшапызщылуа а"м" ажва йалах|ц|ит|...ауыла тшзымпсахуа ажва аъаща х|псахит|...йаргьи ауи ак|вп| йзц|бу.
араъа йабазу йыхъазла баргвырак|ги гьалам...


Структура абхазо-абазинского (абаза, азега) народа и территория проживания народа в 1870 г.:

1. Ашвыуа (Абазины):

а) Тапанта (Басьхог):
-— Лоу
-— Биберд
-— Джантемир
-— Киящь (Кяч)
-— Клишь (Клыч)
-— Дударук

б) Ащхарауа:
-— Шегрей
-— Там
-— Баг
-— Кызылбек
-— Баракай
-— Башилбай

2. Асадзуа (Джигеты):

а) Приморские Садзы:
-— Цандрипш
-— Саше
-— Гечь
-— Аред
-— Лиашв

б) Горные Садзы:
-— Куджа
-— Ашхоадза
-— Цвиджа
-— Мкелрипш
-— Мдавей (состоит из Чужгуча, Аибга и Ахчипсоу)

3. Апсуа (Абхазы):

а) Приморские Апсуа:
-— Гагрипш
-— Бзыб
-— Самурзакан
-— Акуа
-— Абжуа

б) Горные Апсуа:
-— Дал и Цабал
-— Гума
-— Псху

#история_абазинов


Ашвыуала: Ащхъарауала (Тапанта и Ашхарауа)
1) Мыш бзи 1)Мыш бзе 1) Доброго дня
2)Швч1ва, уч1ва, бч1ва 2) Швт1а, ут1а, бт1а 2) Садитесь, сядь ( м и ж род)
3)Швынаск1ьа, уынаск1ьа, бынаск1ьа 3)Швнасхъа, унасхъа, бнасхъа (даби) 3) Подвиньтесь, двигайся (м и ж род)
 4)Йышвчпаквауайа? 4)Йкъашвц1аквой? 4) Что делаете?
 5)Раса 5)К1ак1ан 5) Грецкий орех
6)Ткван 6)Тукьан 6) Магазин
7)Рах1агьи , рыц1агьи 7)Ц1ах1агьи, изагьи 7) Еще, больше
 8)Щта , мамо 8) Нас, ах1 8) Да, нет
9)Х1абабит1 9) Х1ебабот1 9) Видимся
10)Ласыта 10) Ласны 10) Быстро


КАК НАЗЫВАЮТ АБАЗИНОВ НА РАЗНЫХ ЯЗЫКАХ.

 По-русски - "Абазины", по-абхазски - "Aшәуақәа", по-турецки - "Abazalar", по-арабски - "ٲباظيون", по-английски - "Abazins", по-осетински - "Абазæгтæ", по-ингушски - "Абазой", по-туркменски - "Abazinler", по-польски - "Abazyńczycy", по-литовски - "Abazinai", по-венгерски - "Abazák", по-итальянски - "Abazi", по-хорватски - "Abazini", по-болгарски - "Абазини", по-немецки - "Abasinen", по-испански - "Abasios", по-украински - "Абазинці".
[id205373592|Tom], Абаза))
[id183444316|Мурат], я думал Абазахэ или Басхяг
[id205373592|Tom], Абазахэ-так очень-очень редко называют,а Басхяг точно нет)
[id205373592|Tom], Абазэ


Хъацlакl, Абхазия апны, йымгlва йкlыта дшцуз йгlвыджьхуз дгlайхьыдзан, ачважвара джвыквицlан дахьцузла дйыццатl. Хабарквакl йнайайхlв-гlайайхlвазшва йджьыпкl  йымдыруа дтасын, кlара гьгlатийымхтl. Тlакlв анахъыцlх йыгlвбахауа аджьып дататасхын, ауаъагьи кlара гьимаутl. Йатаркlвах тlакlв анахъыцl, йпахь джьып йамаз дататаъабахын ауаса ауаъагьи кlара тамкlва йгlацц|тl.
Ари йара-йара тшазидырхпl-хlва дшхъвыцуаз ахъацlа йзыджьамщадзахуа йайхlвтl:
- Узачlвытагьи лампхащайа ашlасхра - дырра уымдырдзакlва! Сджьыпкl  гьгlанууымжьтl!
- Уара, хъацlа дукl, узымпхащауайа уджьыпква кlара ртамкlва йныкъвауа!

(Амшыркъвара агlахlвахра)


Уквтагъь згъычыз уквтIугьи дгьайгьдзушым.
Кто украл твое яйцо, и до курицы доберется.


АПХЬАРТА ХІЫЗПШИТІ.

ХІкъраль апхьартаква зымгІва рпны йакІвшаз йцIыхъвахауа ауадгьына агвыргъьахъвква рымщтахь ауи абжьы асабигIзарта йгIацIцIуа ахвыцква рыхъазлагьи йгIахIвачватI.
АлбыргIан кыт йаныргІалу «Аленушка» зхьзу асабигIзарта апны сынчIва 16-гIв апхьарта йаздрыхІазыртI. Ауат йырзадыргалыз агвыргъьахъв анакІвшуз ашар зигIваквала йдрыпшдзаз азалан абачва, асасчва гIадрайгватI. Ахвыцква йрайхIвахIвырныс йгIадгылтI арыпхьарали культурали Абаза муниципальна район администрация а
УнашвахъцIарта аметодика кабинет аунашвачпагІв Мыхц Ирина Назир йпхIа,аметодист Альбот Раиса Мустафа йпхIа. Асасчва ахвыцквагьи, абжьагІвчвагьи, ан абачвагьи пхата йрайхIвахIвтI, ачкІвынчви ахІвсси згIвадара багъьа рымата, рахІбачва дыргвыргъьауа йгIадзынгылырныс шырзыртахъу рархIвтI.
Ахвыцкви ауат ран-рабачви ажва гвапаква рзыналырхатІ агвып абжьагІвы Шхай ФатIима Араби йпхІа.
– СквшыкIгьи йапшымкIва, сынчIва йгIацIцIуа ахвыцква швабыжта йгвыбзыгъапI, йыззычпам, йрымдыруа гьаъам. Швара ужвыгьи швхвыцыркІвапІ, шванчва швабачва ргвыгъараква гІашвырцІабыргуа швбзазарныс швзыстахъпI, – лхIватI Шхай ФатIима. – ХІсабиква зымгIва гврыхвапІ, дасузлакIгьи йара йылкIгIаракI йымапI, ауат апхьарта апны араъа йыззыгІбжьаз шгІарыхъвахуаш, арыпхьагІвчва шразызлуш кьангьаш гьазсымам.
Ауи атшын ахвыцква ргвыргъьахъв йаквшвадзауата йгIвычан, ахIвссакви ачкIвынчви асабигІзарта апны ахъвмарраква йырхъазымкІва, дырра шрауыз гІадырбауата ауысаква йгIарыпхьатI, ран-рабачва ашваквала йдыргвыргъьатI, йгІахІвытІ.
АсабигIзарта йгIалгаз ахвыцква йазрыпхьаз зымгIвагьи ажва пхаква, ауыса айшысква рзынадырхатI, зынгьи йшырхъмаштылуашла йгІадыргвыгъатІ. АсабигIзарта аунашвачпагIв Ажьи Оксана Рамазан йпхІа агвыргъьахъв йаднакІылыз зымгIва драйхIвахIвтI, ахвыцква асабигIзарта йшгIалгаз йаквшахIатта адипломкви амедалькви рылттI.
Агвыргъьахъв швабыжта йкьахвын, асасчвагьи апшвымаквагьи рнашхква лашаран. Ахвыцква йгIарыртыз амедальква йрымаджьащахъвата азаджв-азаджв ййырбун. Анчва ргІариква йырпшыпхьадза насыпла йырчву рыладзква рчвгIахъххылуан. Ашва пшдзаква, ауысаква, ахвыцква ргIахIвыщаква згвы йнамдзаз заджвгьи дгьгIанымхатI.
Ауи амш зымгІвагьи ргвы йшгІатахуш йащтата асабигIзарта амацIаугIвчва ахвыцква торт дудздзакІ рыздрыхIазыртI. Асабиква ауи рфарныс йгвжважвузтынгьи, чхІара шрылу, йшдухаз гІадырбауата аторт ахьыла йымтрысуата апхъапхъа ранчви абжьагІвчи гIаквырдан, йкьахву вальсла агвыргъьахъв алдыргатI.

Йуан Ася.


Агlвы, хlдуней апны, псы зхъу зымгlва драпхъапl.
Уацlыхъван: амимунква, арахвква, ашвырква,
Уацlыхъван: ахваква, амйобаква хlпхьадзапl,
Уацlыхъван - зыбызшва зтиуа ахlабырчбырква!


АгIвычIгIвыс йбзира дымпсыкIва йгьырдыруашым.
Цену человека понимают только после его смерти.


АУАСАРЖВКВА РЫТШГIВА

Очаг мудрецов

Рассказы, легенды

На абазинском языке

http://apsnyteka.org/1102-ochag_mudretsov.html


✅ ЙЫХЬЫЗ АСПОРТ АТУРЫХ ЙГIАЛАХАТI.

Октябрь а 23 Псыжв кыт апны ГАГИ Замрат йхъмаштылра йазынархата футболла йхпахауа ареспублика анкъвакъвра акIвшатI. Ауи йалан Устьджьгваты, Черкесск городква, Гвым, Псыжв, ЙынджьыгьчкIвын, Къвбина кытква ркомандаква. ГIвгвыпкIта йыршаз афутболасыгIвчва афинал йазынадзара йазабакIуата йгIахъвмартI. Йапхъахуз агвып йалаз Псыжв,Черкесск, Къвбина командаква руацIала Черкесск афутболистква афинал йнадзатI. ЙгIвбахауа агвып – Гвым, ЙынджьыгьчкIвын, Джьгваты командаква ранйараквала Гвым кыт афутболистква агъьхатI.

ЙапхъагылагIвхуш бергьыльхара ахъазла афутболистква афинал йазалхыз азаман гьырзымхъатI. Агвымква айгIайуан, анйара алгарныс дакъикъаквакI атахъыхта Черкесск акоманда голкI тадрышвын, афинал 1:1-та йалгатI. Ауаса йанца атопасыгIвчва «пенальти» йазынадзатI. Ауаъа Черкесск афутболистква рголква рыцIа йщардахатI, ауат йапхъахауа агыларта рквнадыргатI, агвымква йгIвбахауа агыларта ркIытI, Псыжв – йхпахауа.

Гвым кыт ркоманда абжьагIвы Кълыч Аслан йшихIвазла, йхынхауата йадыргалыз ахъмаштылра анкъвакъвра бзита йакIвшатI.

– Кисловодск городла, хIреспубликала йакIвшауа анкъвакъвракIгьи гьагIвхIщтуам. Ари анкъвакъврагьи йгIванхауата хIалалтI. Сыздынхалуа афутболасыгIвчва цIыпхгьи йгIвбахауа агыларта гIатыргатI. Анкъвакъвра адгалагIвчва акытква, агородква рщтийыгIвчва швабыжта пхата хIдрайгватI,–йгIаликIгIатI абжьагIвы.

Йапхъахауа агылартаква гIатызгаз акомандаква акубокква, амедальква, аграмотаква рквнадыргатI. Ауи йахъазымкIва, рахIа йагъьта йгIалыркIгIаз абжьагIвы йгьи афутболасыгIвчва кIьыдата асогIаква рырттI. Гвым афутболистква рбжьагIвы Кълыч Аслан «Лучший тренер» асогIа данкъвгагIвхатI, ауи йбжьауа акоманда йалу КIьыча Анзор «Лучший защитник» ртшхъвага гIайквнадыргатI.

– Абаза кытипхьадза афутболист шIаква гIацIаситI, ауат йрыдынхалуа аъачIвагIагIвчва йгIардахIвхьу гьмачIым. ХIреспубликала йахъазымкIва Кисловодск городла анкъвакъвраквагьи хIрылалитI. Ауаъа футболла агород чемпионат акIвшитI, хIкоманда аполуфиналдза йнадзатI, – йхIвитI Аслан. – Гвым кыт апны аспорт штшгIащтIнаххуаш йанакIвызлакIгьи сазхъвыцитI. Саби футбол команда гIаныршарагьи смурадква йрыуапI. Ауаса, цхърагIаракI гIаумадзауата угвтараква хъйарныс гьуылшум. Ага ауаса йаъазтынгьи, уахьчIвала хIгвы хIымрыдзуата футбол хIаситI, агIатгараква хIырзабакIитI.

Аспорт чкIвыныргIа аднакIылитI, йабанардыритI. Ауи йазынхауа абжьагIвчвагьи тшадызкIылуа ашIаквагьи агIатгараква йырзынадзар


Адзын Бибаркт апны...
by KSALova Milya;-)
и карту, чтобы я не потерялась, если что? :D Спасибо)) Но не, Птк/вын круче звучит =))
[id35378878|Dina], там еще и другой Кызыл-что-то рядом😃
Аъыма😜
Ребята,а когда Кызыл-покун выложат?
А Кызыл-Покун будет?😏😀
Бибаркт бна =) Так, Диан? :D
будет вам и Йынджьыгь тоже! )) скоро 😉
зны, сбмыртшхъван, а то сглазишь :D
а где Кызыл-Покун?😃
[id35378878|Dina], да нэээт)))
вот вот, Артур, я тоже жду)
хехе)))


АСПОРТСМЕН ШIАКВА ГIАЦIАСИТI.

ХIреспублика аунашвачпагIвчва аспорт атшауацIыхра гватра ду азалырхуата нхара ду акIвдыршитI. КЧР а-Хъада Темрезов Рашид йгьи «Газпром» аунашвачпагIв Миллер Алексей мачвы зцIарцIаз ангIалра апкъ йтата Къарча-Черкес «Газпром – детям» программа йаларжьтI. Ауи ацхърагIарала хIреспублика ауацIала спортплощадкIата йгIахъыртIхьаз 12 йнадзитI. Ауат йрыуапI АлбыргIан квтанай апхьарта апшцIа йандыргIалыз.

Ауи астадион гIахътIра асквш 1984 йгIашIарышвта АлбыргIан кыт апхьарта апны физкультурала йазрыпхьауа ХIамыкъва Псабыда Федор йпа йбзирагьи алапI. Ауи йадикIылыз «Шарпны» футбол команда асквш 2010 агIан Санкт-Петербург йакIвшаз «Кожаный мяч» Россия анкъвакъвра йапхъагылагIвхатI, датшагьи гIатгара щарда рымапI. Ауатква гIарпхьадзауата Абаза районла йапхъахауа астадион АлбыргIан йыруыхварныс щаквдыргылтI.

АлбыргIан кыт хIанца ХIамыкъва Псабыда й-2-хауа акласс апхьагIвчва физкультура дирычпауата хIаквшватI. ЙхIымаджьащахъвата асабиква тшыззырбжьаз хIдырбатI, ауат астадион шIыц йшайгвыргъьауа гIахIархIвтI.

Й-2-хауа класс апхьагIв КIам МухIамад футболгьи, хвитта абакIрагьи бзи йшибауа гIахIайхIвтI. ЪачIвагIата йгIалихуашла хIанйазцIгIа, дазымхъвыцуа зынла «Криштиану Роналду йапшта сфутболистхуштI», – джьауап гIахIитхтI. Къвач Лика волейбол бзи йшылбауа, ауаса афутбол дхънахта, ужвы атопасра лзаман зымгIва шалтуа хIлырдыртI.

– Астадион ангIахъхIтIы анхара рыцIа ймайрахатI. Араъа зынгьи йгьымцырам, хIвсысагьи чкIвынчвагьи тшгIазыркIкIитI, дасу йгвапхауа аспорт квпшыраква тшырзырбжьитI. ЦIабыргыта, баргвыракIгьи аъапI –астадион алицензия швъаква ужвыгьи йъадгалам йгIалцIла асабиква анкъвакъвраква йрылагIжьырныс гьхIылшум, – йхIвитI ХIамыкъва Псабыда.

Ауи йшгIаликIгIазла, уахьчIвала АлбыргIан квтанай апхьарта апны футбол командата пщба рымапI. АчкIвынчва йгIархьымшвауата ахIвссагьи атопасра йазъазата тшгIадырбитI. АхIбачва йырхъазымкIва, й-2-хауа, й-3-хауа классква рапхьагIвчвагьи йрымаджьащахъвадзата топ йаситI. КЧР-ла гIатгара зму абжьагIвы ХIамыкъва Псабыда ауат йбергьлу футболасыгIвчва гIарылцIуашта дгвыгъитI. Ауи йазхъауымцIушта йгьаъам, йауа ухIварыквын, азгIашыкъра злу ашIаква даргьи йыртахъыпI ауи ншарныс. Ауат мшкIы ахъымпауата астадион йгIайитI, разъазара йаладырхIитI, рылшараква дырхъвыхитI. Ауат аспорт фашаква йзакIымкIва йрымапI, атопквала йадгалапI, «Юность» саби спорт апхьарта аунашвахъцIарта цхърагIара гIаддрадзитI. АбжьагIвы йгIадзынгылуа ашIаква рзаман шабгу интернет, телефон, телебара йарымтуата аспорт йшгIаланайыркIуаш дащтата йкъару шабгу рыдицIитI.

Йуан Ася.


"Амара уасхатI..."

Апхъала ахвыцква рынбжьагIв бзиракI ангIайхъахIара араса йайхIвахIвуан:

Амара уасхатI,
Уасгьи дарихатI,
Дарихангьи дукъащанхатI!


[id249666105|Алхас], йепшупl-йепшупl)))
[id20750632|Камилла], щта, апсуа бызшвагьы абаза бызшвагьы закыуп1, чвгьата йайпшуп1 аг1вбагьы...


Зхъа йахвитым, днаспынтшапl.
[id20750632|Камилла], ауат йгlашlыппхьадзакваз йрапшкву зымгlва рацкlьыс рхъа йахвитызшвакl тшырбитl йара))))
Щтамыгlва))((


Уахъгьи тшынгьи уынхитl, тшадата уацlахlвапI,
Уазхlвхlвитl гlащыщта, уджьып уырчвитI хlварчата...
Ауи ахъаз уышчвымпшшушла ныха cхlвапl -
Уунагlва апны тагвжва хвамыхв дыгlвната!


КЧР АХЪАДА ЙАПХЪАХАУАТА АБЛОГЕРКВА ДРЫНЙАТI

Май а 25 КЧР а Хъада Темрезов Рашид Лагъь КIавкIаз Федеральна округ аблогерква, Интернет сайтква щардала
йгIазрысабапуа ачкIвынчви ахIвсси дрынйатI. Ари анйара йара Темрезов Рашид йгIаджвыкв цIарала йакIвшатI. Ауи аблогерква дрынйарныс шимураду «Твиттер» ймикроблог апны йгIвытI. Москва город, Ставрополь край, Къарча Черкес, Чачан, Ингвыщ, Къабард Балкъар республикаква йауу аблогерква анйара йалазларнысашвъа тшанырцIатI.


АБЗИРАКВА ЙЫРЗЫЧIВЫРХЪИТI.

ЙцIыхъвахауа асквшква Россияла йгьи Къарча-Черкес Республикала акыт атшауацІыхра магІын ду азырбитІ, йапшым афедеральна йгьи ашІыпІа программаква абзазара йаларжьитІ. Акъвбинаквагьи зайгвыргъьауа псахра бзи щарда рымапІ. Акытла бзирата йыншаз йгьи апхъахьыла мурадта йрыму хIахайыргIвазатI Къвбина кыт гIаныршара ахъада ДЖЬАНЧОР ГIазали Бащир йпа.

– ЙцIыхъвахауа асквшква акытла йгIаншауа апсахраква Къвбина йту ауагІа гвы арымтуата йыгьгІанхум. ХIгазет апхьагІвчвагьи йшвылшахьаз раухІвырма?

– УахьчIвала уыста йакIвхIыршахьаз гьмачIым, ауат мшигIадза уыла йгIацIамшвузтынгьи, замангьи акврыдзраквагьи ргатІ. Йшыжвбауа апшта, акыт аквта йалсуа амгIва дхIрычпатI, зымгIва рацкIыс йгвымхахаз аурамбжьараква рпынгьи амгIваква йшхIтлакIьуа йхIырчІаджьитI. Акыт йту дугьи хвыцгьи зайгвыргъьауа апхьарта йазцауа амгIва акIвпI. Ауаъа ква ангIакварыз адзтагылартаква уыгьрызхъымсуазтI, ужвы асабиквагьи арыпхьагІвчвагьи тынчта апхьартайзадгылитІ. Ауи йахъазымкIва, апочти аполиклиники йрызцауа аурамква рпынгьи амгІваква дхIыррчIаджьтI. Уахъынла акыт млащцаразла ахІатырла амзаква кІындхІрыхIатI. Щарда мцIуата акыт акультура Тдзы апахь саби хъвмарырта гІанхIыршатІ, ахвыцква рыхъазла ахринаква, атурникква йгьи йъагIатагIвзыруаш хIчпатI. Ауат сом 90000 айхIа ргатI. Ауи апш хъвмарырта асабигIзарта апшцIа апынгьи йхIыргылтI. Анышвынтара агварагьи гьамудзахуазтI, ауыгьи хIхIваджьтI.

– Агъны гIаргванхитI. Къвбина кыт гІаныршара йаланакIуа анхартаква агъны йазшврыхIазырырныс швылшама?

– Агъны тшазхIрыхIазыруата йхІчпахьугьи гьмачIым. Акыт абзазагІвчва знадзара хІагІу дзы гъынгьи пхынгьи йрадзара ахъазла йалпIлаз атрубаква хIпсахтI. Пша чвгьа ангIасра йгІакІахІарныс йшварагІвараз, йгIваз ацIлаква зараркI гІарылымцІра ахъазла 40 райхIа хъхIсатI, аэлектроцагаква йрыдымсылра ахІатырла акъвадамаква хъырссатІ. АдиннкъвгагІвчва йгьи намазчпара амаджьгыт йгІадгылуа хІрызхъвыцуата ауаъа газ кIылдхІыргатI. Апхьарта, асабигІзарта, амбулатория даташгьи анхартаква агъны йазыхІазырпІ.

– Ареспублика хабарргагаква шаквчважвазла акыт апны уыжвгІанчІви спорт комплекс руыхвуштІ. Ауи ауысла анхараква абанадза?

– ЦIабыргыпI, акыт апны чкІвыныргІа йгьи ахІбачва рыхъазла спорткомплекс хIчпуштІ, ауаса ауи ауыхвара гьмайрам. Акомплекс аквтанай апхьарта йачвыхъарамкІва йыруыхвуштІ. Ауыхвара ахъазла адгьыл ангIалхІхуаз ашІаква рахІа щардагІвыта йапшым аспорт квпшыраква штшрыдыркІылуаш хІазхъвыцуата апхьарта аргван йыргIапсра атахъыта йщаквхІыргылтІ. Асквш 2015 ауыхвара йалагушта йщаквдыргылызтIхIва, абаргвыраква аъапІ, ашвъаква рагвныргIврагьи апроект нхараквагьи ахча щарда рыквыдзуаштІ. Аспорт комплекс ауыхвара йазалху афедеральна программа йаланадыркІуаштI, акврыдзраква афедеральна йгьи ареспублика бюджетква рпны йгІарбазлуштІ.

– Акыт гІаныршара администрация ахъахІараква мачIпІ, уыскІ аншвырхъйауа нхартата йа хІаракьатчпагІвта йгIашвцхърагIауада?

– Йазалхта нхартакІгьи организациякIгьи акыт уысква рпны йыгьгIахIцхърагIум, хІара хІызлабзазауа Абаза муниципальна район абюджет йхІызгІаунащтуа ахча акІвпІ. Арайон ацхърагІара акІвымкІвагьи хІара йхІыцызкІуа кытлагІвчва хIымапІ. ЙгIалскIгIара стахъыпI Къарча-Черкес Республика АуагІа Айззара (а-Парламент) адепутат Быджь Исмель, автоколонна 1719 адиректор ЛагIвычв Муъайад, афермер Уртенов Амин. Акытла акоммунист партия ахъвшара йалу йашIамсуата акыт ацкьара йазабакIитI, анышвкъвара тыргитI, асабша нхараква йыргІаджвыквцІагІвпІ. Ауаса зтшдырра рыцІа йнакъву ауагIа аурамква, акІварква зрыцкьаз къарути гIапсарати йадыргалыз йазымхъвыцуата рцIыхъва йтагыла рнышвкъвара гIагварыргитIта, йъакIвым йаквырпситІ, акыт аквпшыра йгьи аэкология йрызарархитІ, ауи швабыжта йгвасрапI.

– Асквш 2014 акультура йа-Сквшта йщаквдыргылтI. Акыт акультура Тдзы анхагІвчва, аршIыйагІвчва гвыпква швызларцхърагIауайа?

– Акультура Тдзы апны ауарадхIвагIвчва гвып амузыка инструментква рзыхIпсахтI, йызланамхъузгьи рызгIахIахвтI, ашва хIвара йъазырбжьауа гвыпкI гIахъыртIытI. АуагІа, йалкІгІата чкІвыныргІа, аршІыйара йазычпапІ, ауат йрыцхІкІра, йхІыргвышхвара атахъыпІ. Акыт акультура Тдзы аъаща угьамрыразуазтІ, аквпшыра уыла йыгьгІащтІнахуам. ЙшхІтлакІьуаз анашылырта йгьи апещква хIырчIаджьтI. СынчIва анхараква зымгІва хІырхъйуштІ схIварыквын, йыгьтамамызлушым, ауи замангьи ахчагьи атахъыпІ. ЙцIыхъвахауа асквшква арчІаджьра йахъазымкІва, апшырта зал йыгІвнагылу акреслаква хIхIваджьтI, акв гІаташвун, ауыгьи хIырчIаджьтI. Абльынква рщыхра гІанхахтІ, ауыгьи амалькІ азгІахІауаштІ.

– Абазаква уагIахъа мачIта йырпхьадзитI, Россияла зпхьадзара зкьы ацкІыс ймачІу ауагІахъаква рреестр хІалапхьадзапІ. ХІуагІахъара йалахІара магІын ду амапІ. ЙцIыхъвахауа ахвысквша руацІа акытла сабита адуней йгІаквылуа йрылахІума, псахра бзита йыншайа?

– ГвасрапI абазаква хIъамачIгІву. Зпхьадзарала ймачIу ауагІахъа абызшва йгьи акультура ачвыдзырныс шварагІварапІ. ЙцІыхъвахауа ахвысквша руацIа адемография аъащала ауи апш псахра ду ншата йгьызбум. АчкIвынчви ахIвсси райхІарагІв акыт йбзазарныс гьыруам, акъала ахьыла йахъитI. Ауи йгIалцIла акытла сабита адуней йгIаквылуа мачIпI. Ахвысквша руацIа 154-гIв ракІвпІ акыт йгIарылахIаз. Асквш 2014 агІарбараква гврыдзгапІ – сабита ййыз 26-гIв рахIа йыгьнадзум. СынчIва адуней зхIваджьыз цIыпх йашIуырпшырквын, гIван ла йайхIапІ, йгIахIылахIаз мачIыгІвдзапI. Адемография агъьхара хІащтата атгIачва шIаква йапшым апрограммаква йрылалра ахІатырла ашвъаква радкIылрала хIырцхърагIитI. Ареспублика хабза хІырхъйауата хгIвы йгьи йайхІата саби зму атгIачваква хвыдъа адгьыл рыхIтитI. СынчIва тгIачвата 30 адгьыл рзалхІххьатI. Ауат рпны атгIачваква бзазарта руыхвара ахъазла апроектква хIчпитI, псабара газ кIылыгIгуштІ.

– Къвбина кыт гІаныршара администрация апны амлыкв, адгьыл, даташагьи рыхъазла йазшвкIкIуа аналогква шпагIашврысабапуа? Ауат йрылахIара ахъазла амальта йгІашврысабапуайа?

– Акыт ауи апшта нхарта пхатшакІгьи гьтагылам, ауи йгIалцIла аналог азкІкІраквагьи гьщардам. ЙхIзыгІанхауа ахча акыт ауысква алагIбитI, афедеральна йгьи ареспублика бюджет йгІалцІта йгІахІадзауа ъанамхъауа йазынахІырхитІ. Аналогква гьхъахІцылуам, ауат йрылахIырхIарквын, зхъахІара мачІу ауагІа йгьырзышвушым.

– Жвасквшала апхъала упшрыквын, Kъвбина кыт абзазаща уыла йшпагІацІалуа?

– Жвасквша руацІа йыншуш заджвгьи йгьидырам, ауаса сцри кыт къагIауата акIвымкIва йыгьсзыбум, ачкIвынчви ахIвсси рынхартаква рымата, акыт аурамква цкьата, абзазара гвлахIарата акIвпI йаъазлара шстахъу. Ауи ахъазла уахьчIва дзачIвызлакIгьи йылшауа хIчпара, хIкъаруква адхIкIылра атахъыпI, йгIадзынгылуа рцри кыт йазаргванта, р-Псадгьыл бзи йырбауата йыгIбжьара хIборчпI.

ХIАШВЦIА ФатIима.


Хlвахlвра Абаза па йыхъазла.

Уара суызуыситl, схвыц, хlуагlа йгlарылцlыз,
Адуней ду йгlаквылыз уахьчlва.
Уара суызхъвыцитl, схвыц, абазаргlа йгlарылцlыз,
Суайхlвахlвитl гвы хътlыла са уахьчlва.

Анцlрала мурад пшдза зауаш урыуазтl,
Ашва узаларцlауа ухъацlахатl уара.
Згвы йту знапlы азынадзуш урыуазтl,
Дзгьи, пшагьи  уырзымкlуа убагъьахатl уара.

Хlцlас пшдзаква зынгьи йзымрыдзуаш урыуазтl,
Узгlвадата щарда нуцlытl уара.
Ахlбара-айцlбара зхъмаштылуаш урыуазтl,
Хlуагlа ргвы утымцlхуа  уфырхаргlатl уара.

Агвып алазырпшуа акьахвква урыуазтl,
Уыгвла йчlвыуабыжьгьи узыгlауа уара.
Згвы йахвиту ахахваква урыуазтl,
Уынбжьагlв йыгхауагьи узыбауа уара.

Уара суызуыситl, схвыц, уахьчlва йгlадрийыз,
Адуней ду йгlаквылыз уахьчlва.
Уара суызхlвахlвитl, хвыц, хlуагlа йгlарылцlыз,
Хl-Псадгьыл йапацlабыргхуш уара!


[id141463335|Диана], Х1азшаз дыбзыразхат1, йасгввнг1вит! 👍
Я уже изменил на Абаза бызшва! это очень приятно! Спасибо всем кто трудился над этим! Дг1ара саргвыргъьат1! Х1азшаз дышвзыразхат1 зымг1ва!
Аллах1 дышвзыразхат1 зымгвагьи!!!Уыс дуп1 йышвчпаз.Швгвы йту зымг1ва г1ашвыдайрых1вт1 Анчва. 👍 👍 👍


Ауат ащхъарауа диалектла йапхьара ртахъып1))
Абазашта ашвыуа диалектп1 йызлаг1ац1ырщтуа
Хъвыжвдуи Апсуи йырчпайа?)) Йзач!в мач!ыг!вйа...))))
Уыжвиг1андза йызлапхьузйа щта? 0_о))))))))))))))


Ауг|а рпны зымг|ва рацк|ьыс йдыртшхъвауа аг|выч|вг|выс уара упны данг|адзара, зымг|ва драйчвахит|.


Зхъачlвы йызхъаштылуа Адуней йыквым дйапшпl.
Бынцlра ауыра апны бызгвнымгlвызгьи, бзымдырызгьи, быхlатыр йзымбазгьи (йышгlабгвынгlвызла) саразаджвыкl йсакlвхаргlатl, йбызарархузтын йыббапl.
Саргьи закlыта сцахпl)

[id249610837|Люда], Аллахl йбзацицlатl.
[id249610837|Люда], спны бгlамдзан)


А сами абазины все еще "абазэ хьэнтхъупс" готовят?))
Ауи джьымщыта йалалцlаз😁)))
Ренат, ахьыз йгlаухъанахlахуайа амацlауыщала йнугвнымгlва?)) Зджьакlы йырдырпl ухlвума?)
[id20750632|Kamilla], ахьыз ахъазг1ваца йыздырра стахъып1, зджьак1ы уразц1г1а йауашт1 йыздыр ауаш.
Смотрится не очень аппетитно))


Арепортаж Алашара адк1ылара Гвым апхьаг1вчва Албырг1ан апны итагылу амузей йышдырцаз йг1аквчважвит1.


ма шаа Аллах
[id135096134|Мурат], саща он Динислам)
хъацIара уылазтI брат)))
[id135096134|Мурат], все может быть) время покажет) будем ждать их встречи)


Ачlвыйа йшвхlвуш згвы йахвиту абазаргlа,
Зыугlахъа тшдырра йахвитым аугlа?
Швбгъамшваскlва агlвадыгь йыззгlайыз швбзазара,
Сара санбгъашвауа сцlырбжьы швшвыргlа.
Шва швгlащаквхузтын амара джьащахъвата,
Швдуней ахъахь мышкlы йангlакlкlара,
Йа суасаражвта, йа сджьагlафа ччахъвата,
Йшвымдырдзакдва снашвылалхуаштl швара.

 Мыхц Кьарим.


[club38698399|Абаза адкIылра (Абазинское объединение)], Къвбина айфанд Лашван а29 асхъан йг1алагит1 йх1ват1, араъа 28-х1ва йанып1.


[id199525479|Рома], да.
[id155368720|Бэлла], бзи-бзи баздзырг1вы, са зымг1ва йалсыргат1)
зак1ы гялсыргум - это означает ничего непонятно?


[id158158592|Аслан], ауи ак1арт йг1атауц1аз аоригинал араъа итап1 " черкес из Анапы"-х1ва:
[id158158592|Аслан], йгвасрата ач1выйа йубауа ари алок1 апны? Кисловодск адгьылква абазаква ишырч1ву г1анах1вит1, нарзан ажва игьи ауи йг1аъац1ц1уа аш1ып1аквагьи абазаква ишрыдгьылу г1анарбит1.
[id135096134|Мурат], саща,ари аг1ах1вахра к1вырша зиг1ва йак1выршу ауау йаг1вызап1.Ари аг1ах1вахра ак1вырша зиг1ва,йапхъата уыла зквшвауа ак1вп1,ауи йац1ак1выршу ауау ащардаг1в йрзымбаныс ауып1.Йапхъахауата,ажва "черкес" ажва х1выгвлаква йрыквыг1вта йг1анарбит1.Ауи йг1аныц1уа,сквшпщышв,ауи ахьызла х1ара йнг1ах1ыпхьуз х1г1атгараква,х1турыхгьи рыцта йг1ган йрнап1ыц1ах1ц1ат1.Йг1вбахауата, ажва "нарт" дара йырч1выта,ауи ауг1ахъа рлок1ква дара йрлок1та йщаквх1ыргылит1.Турчанинов адгьа ч1выла апны йг1айауыз ах1ахъв ахъаз йг1выз аг1выра йшудыруа йапшта йзлаг1ахъит1уа ач1выйа "абазаква(ашвуаква) апсуаква апыхваква йрызцауата" ужвы уазыпшг1аст1 ауи йг1выраква.Йртахъыз ъайымх1ваз,йзламыз йъалайымц1аз ах1атырла йыхьыз рымх1вахуа дырчпат1.Ауаса,ужвы акъабардква ауи ах1ахъв апны "тх1а" х1вагьи хъагьи йаныта йг1анырхит1.Хвысквшак1ла Турчанинов йх1ваз гьак1вым йырдырхуаш ауг1а ужвы йрг1вуа алок1 ак1вп1.Ауат йрапшу ак1вп1 ари йсх1ваз сзырх1ваз...
[id158158592|Аслан], саща, ауаса ц1олата уара уапш сгьампшыт1. Ауи алок1 аурышв сайтква Нарцана йг1аквчважвауата апны йг1атысхт1. Нарцана х1ара йышх1ч1ву г1анах1вит1, ауи ахъаз йг1атасц1ат1. Йак1вымта к1ара аныта йубузтын, йурыцкьарныс уах1витп1.
[id135096134|Мурат], ари асурат йапхъахауата жвасквшак1 ц1ит1 йнызба.Йапхъахауа Лак1вазрг1а рычк1вын Славик,шарпны асайт абазква рчг1вычаща шаъаз,рк1вымжвква шаъаз дъаг1аквчважвауа апны йтагылан.Ари йамг1аквагьи ауаса йшвымк1ва,йгвытшпгьи х1врачвала йшвымк1ва.Асурат г1арахвын,дара рч1вык1 аларц1ахын,амсква ршвыгала йршвыт1,ак1вымжвы йара ауи йапшта. Ужвы йъак1вызлак1гьи рыхьыз таг1выта йапхъахауата йг1атыц1уа ари асурат ак1вп1.Ауи йапшп1 йх1ымазта рпны йг1аншаз зымг1ва.Х1ара абараса зны х1алашвата зак1 х1х1ва йх1чпата х1ч1вахуашт1,дара,адзыг1вчк1вын,ах1ахъв зырщщата зымг1ва зчпауа йхаг1вызата зымг1ва нтынчхара йрчпуш рчпит1...


Ани анхъви йабазырбауа - йырбжьу лаквп1!

 Кытк1 апны, абаза тг1ачвак1 ртпх1а дыргун. Йыргуз апх1выспачк1вын лан, йадыргалта йдрых1азырыз лх1апчыпква рпны, йдуумк1ва, ауасчвала йчпу "кьасе" шк1вок1ва тшытк1, йамгвалц1ан йрылалц1ат1. Лпх1а дг1алрайгван ауи йлалх1вт1: " Тг1ачвак1 брылц1ит1та, тг1ачвак1 брылалит1. Х1ара хшббауа апшта, бзылалуагьи йба. Бзирагьи йг1ашвбжьалуашт1, гвымхарагьи швгьахънагушым. Йауагьи йыбг1ушт1, бгвы йасуашгьи йыгьмач1ызлушым. Ауи ахъазла, агвасраква швунаг1ва йг1аджвылгата спны йг1абмырдзауата, ари акьасе тшазынархата, мадзамадза, йах1вла. Банг1аг1дуа аг1ан, йбымхъаштылуата йбыцг1ахвта йг1агх".
 Заман цат1, апх1выспа айгвабара лани лаби рпны дг1ардт1.
Лан йшылх1ваз апшта, акьасе шк1вок1вагьи йлыма дг1айт1. Ан, апх1а аунаг1ва дыг1внамк1ва йанылба, акьаса йг1амгвац1ылхыз абжа йышквайч1вахаз зынла йылбат1, ларгьи ауаъа йг1алгвынг1выт1: лпх1а дштынчым, ланхъва дшлыквымшвауа, дшг1апсауа. Щарда дхъвыцт1, щарда анлырг1алт1 ауаса аныхь, зджьарагьи игьылзымгат1. Йг1арызш1ылтт1 лайцалагьи, лпх1агьи. Йг1айыз акьасе йг1амгвац1ылхын йырдлырбат1. "Ари бапшы, спсы йапшу, йазнийыз ари. Бгвы ауи аъарала йакъвпуата, ауи аъарала бпсы тынымчуата, бшпасрыбзазуш, бышпаг1арылазжьуаш атг1ачва?" Араъа апх1а дг1агвжважван йылх1ват1: "Мма, ауи сара дсанхъвап1: уахьч1ва дг1асабафыргьи, уач1вы дг1асайгвыргъьахуашт1. Уахьч1ва сылгвнымг1врыгьи, уач1вы сг1алгвынг1выхуашт1. Х1ара х1тг1ачвак1п1, йых1бзиругьи йых1зазак1п1, йых1гвымхаругьи....ажва йг1албымщтын". Ауи лажва йналырдзама ух1вауата, агвла апх1выс йызлачважвуз дг1ахъанагат1. Йаргьи йышцауа апшта, ш1ак1 йтыц1уа, ш1ак1 йталуамца, йанхъвахуз лпны лтаца лажваква йнадзат1. Ауи йызг1ахыз анхъва лычвгьарагьи, лгвауарагьи йара ауаъа йнылжьхт1. "Ауи аъара, сара йысхъазымк1ва, тг1ачвала хвы йых1зызбаз апх1выспачк1вын, гвауара йг1аныц1уа йызылдырра йгьаъам, йуыртацаквуш рапхъа дгылап1!"
Ари ах1вахра щарда ахъыц1ызт1х1ва, йг1азыквчважвауа уыжвг1анч1виква йырчвыхъарамызт1!

Мать перед свадьбой дала своей дочке совет:
- Уважай себя и всех членов семьи. Всегда поддерживай мужа во всех его начинаниях. Никогда не заводи перед столом серьезных разговоров. И никогда не рассказывай мне о том плохом, что бывает в семьях!
- Мама! А как? Почему с тобой нельзя будет делиться о проблемах в семье?
 - Потому что ты, со временем, сможешь простить и понять, а я этого не сделаю никогда!


ПАПИ МАМИ СЫРЗЫПШГIИТI.

1. ЯСМИНА. Асквш 2012, ноябрь а 12 дйытI. ЛхIаль тынчпI, дпшкапI.
2. АЛИНА. Асквш 2012, апрель а 4 дйытI. ДщаласпI, дкьахвпI, дтIатIапI.
3. МАРИЯМ. Асквш 2012, июль а 11 дйытI. ДтынчпI, зымгIва драйгвыргъьитI.

АЗЦIГIАРА ЗМУ 8-8782-25-25-54, 25-58-94 ТЕЛЕФОНКВАЛА ТШЫРЗЫНАШВЫРХА.
нет, в Черкесске(


Много интересного можно найти в инете.
Вірш на абазінський мовою (Стихотворение на абазинском языке)))

УАСЙЯТ
Санпсра-сшвыхІвитІ скъашвчІвахыхныс
С-УкІрайына ачІвыла,
ЙгІажвжы снышвынтара тынчта
Архъа тыбгІа агвыла,
Схъажвгыл атобагьи хІгІата,—
Срылжвымгауа сткъвымква,—
ЙызгІаларныс йалачырчы́руа
Днепр ду амакъымква.
Агъа йща́квайчІвагьи арыгІвуа
С-УкІрайына йтгата
Йанджвыквнагара... А барауи асхъан
Са тшгІащтІысхпІ пшдзата —
Са тшгІащтІысхпІта сазнайпІ псейспа,
СнадзапІ анчва йшвхъымса,
СизыквырмышпІ... Ауаса ужвыла
Дыздырнысгьи гьстахъым са...
СкъашвчІвахыта тшгІашвыррайшах,
ЙалашІшвчІвчІва швпшвахІвква,
Агъа йщала — йща квайчІва́ла
Йдзшврыжв швара швахІва.
Саргьи атгІачва шІыц рытшгІва,— Йдуу, йхвиту згвала,—
Сшвхъшвымраштылын, йшвхІвах сыхьыз
Йпшдзу, йтынчу ажвала.


КIвПРAHAХIA

ЦЫРХьЫП

ТAПХьATAЧIв

ПХьA

ApaтI йaнaгуa йыжвдыpyмa ?
Sabran, ажвакlла йухlварыкlвын - чвазгlва йзыхьуаз йакlвма йыззырхlвуз?)))
[id14653755|Белла], урышв бызшва йыгьг1айгвынг1вам ауи.
[id14653755|Bella], мaмо мaмо ПхIа гьaкIвым Пхьа !!
[id14653755|Белла], Тырквшта дауап1.
ПХЬА-ПХЬАРТА,аг1вы ац1х айыршуш,дъачвуаш ,дъапхьуш зджьара....ТАПХЬА-ТАЧВ-Ачва бзи йзбауа йак1взап1? ЦЫРХЬЫП-гьсымг1ат1,ауаса йздырра стахъып1,Къвапсыргьанрг1а рычк1вын йдырра х1ыцаг1вишарныс сйых1вит1...
[id20750632|Камилла], Ауаса ак1взап1)) Схвыцын,таразта йалсмырганысгьи йалныс ауашт1...
[id135096134|Murat], урышв бызшваги йыссыpдыpyaштI)),
Хъшвпырнахlа-хlва ащхъарауаква хъышвпрапса (занавески) йгlанырщтитl.
Уасара😳😳😳 ишпуу ауи
[id158597217|Abazg], Тапхьатачв-сара санду йылхвауата ак1вп1 йышыздырхуа.Аныла-арыла,йчварта апны ак1вымк1ва йычвуаз йыхъазла йылхвун)))
К1впранх1а,КВпранх1а х1ва ак1вп1 йшызг1аз-ужвг1ач1вква  прапса,пахь прапса х1ва х1ызпхьауа ак1вп1 х1ва сгвыгъит1...Урышвла-ПЕРЕДНИК(трыкв бызшвала-ÖNLÜK)


Абаза, всмысле?
Абаза, для абазин.
[id55768811|Иван], абаза бызшва удырума Уара?
[id55768811|Иван], а адыгэбзэ?)


[id205612090|Ahmet], а что ты знаешь об убыхах? Жив ли их язык, или может самосознание, где проживают итд
[id79147136|Amir], Yes Биджев
[id205612090|Ahmet], Биджев?
[id79147136|Amir], Apsa (Апса) Аг (Ар) Aysan (Aйсан) Arğaşko (Apг1ашвкъва) Apsavın (Апсауын) Abdülkerim (Абдулькьарим) Bağ (Багъ) Bıc (Быджь)

Bına (Бына) Bayramıko (Байрамыкъва) Bejan (Бежан) Ğket (Г1вк1ьат)

Cmekul  (Джьмакъвыл) Cut (Джьут) Canay (Джьанай) Canımbey (Джьанымбей) Darıko (Дарыкъва) Egzak (Егьзакь) Aji (Aжьи) Kılıç (къылыч) Kiça (К1ьычва) Kambi (К1амби) Koko (К1вак1ва) Kexun (кьехвын) Karabaş (Къарабаш) Ğume (Г1выма) Makav (Макъвау)

Muran  (Муран) Martaza (Мартаэа) Mıko (Мыква) Napş (Напщ) Varguz (Уаргвыз) Acbek (Aджьбакь) Hapat  (Х1ап1ат1) Laçış (Лачвыш)

Xbi  (Хвби) Kableh (къабльахь) Çago (Чагва) Çızıko (Чвызык1ва) Şav (Шоу) Konça (Къванчва) Şarmet (Шармат) Huran  (Х1враи)  Adam (Aдам)

Pşuna (Пшуна) Ğapır (Г1апыр) Dzığo (Дэыг1ва) Tug (Т1ыгв) Agırba (Агырба) Nagay (Нагай) Hınuh (Xъных1в) Hut (Xвыт1) Lo (Лоу)

Trama (Трама) Toh (Тх1вах1в) Kardan  (Къардан) Jdgot (Ждьгват)

Lah (Льах1в) Gogır (Гвагвыр) Tavıj (Тауыж) Amşoka (Амшокъва)

Çko (Чква) Gazay (Газай) Maile (Маила) Gumjaç (Гвымжвачв)

Axmat (Ахмат) Hakupş (Х1акъвыпщ) Çbıt (Чбыт1) Kık (Kык)

Hatko (X1aткъва) Teberdiko (Тебердыкъва)


Атаца длыквпш игьамуазт1!

Апхъала, ах1бачва апх1высква, ауи рх1валун: Апх1выс, зпа таца дг1азгыз, йылтацахуш апх1выспа длыквнашылындза, ртгара атшын, длыквпш, хъарач1вылазтынгьи, аргванытазтынгьи йгьамуашызт1! Йг1ах1ахвырк1вын ужвы заман, щардаг1вы атаца данг1аргъычуа, райша йлонаг1вахуш апны дадыргалит1. Апхъала апшта аба йахща, йа дзач1вызлак1гьи црик йпны дгьадыргалхуам ауаса. Ауи данг1аш1к1араргауа, йа дахьъадзач1ву амшква, йанхъвахуш длыквпш игьамуашызт1: "Бахьъалыквпшыз, бтаца дтаца чвгьахушт1!" - рх1валун) Ац1абырг анхъвачва шврызцг1ах)))))))))))


АПСНЫ АЭКОНОМИКА ТШАУАЦIНАЗРЫХЫРНЫС ЗЫЛШУШДА?

Къарча-Черкес Республика абзазагIвчва Апсны апны й-1992–1993-хуз асквшква рагIан йыншаз айсра арыцхIагIаква бзита йрыхагIвазапI. ДукI мцIуата Апсныла йгIагаз акъыльаквымшвараква рхабар телебарала хIанапшуаз йатаркIвах хIгвква гIархIун. Абхазия а-Президент Анкваб Александр йполитика йазыразмыз, асоциальна-политика аъаща йахъгвыргIвуз абзазагIвчва рхъвыцща ауатыкв йгIатарцIатI, псахра шатахъула ргвгIанаграква багъьата йырхIватI.
Россия агIащтийыгIвчви ауагIаква руасаражври хъахьхан, апшIахра щаквыркIытI йгьи август а 24 Апсны апны йызкьазууым алхраква акIвдыршарныс йщаквдыргылтI.
Ахъахвитра, адемократ мгIва гIалызхыз абхаз уагIахъа ймайрам уыс рпырапI – президент шIыц далырхра атахъыпI. Йара Апсныла йгьи анахьанат ашIыпIаквала ари апш хъвыцща уанйалитI: Абхазия асоциальна-экономика аъаща тIахсапI, Россия ацхърагIарадъа зынгьи ауи тшауацIыхракIгьи йгьазцушым.
Апсны ауи йшырхIвауа апшбырг йгьымчымхъам. ХIапхъахьыла алшараквагьи рыцIагьи йрызхIара ахIатырла зуыс йазъазу правительства йгьи аполитика къаруква зымгIвагьи тшадыркIылырквын, амамыр, акъраль ацзакIыра рзыхчуштI.
Абхазия асоциальна-экономика аъаща агъьчIвра йацхърагIуш, зуыс йазъазу аправительства унашва ахъызцIуш магIын ду амапI. Ауи ареспублика злачIвырхъуш астратегия мгIва лыхра, йзыбара атахъыпI.
Атуризм тшауацIнарыхра йахъазымкIва Абхазия аэкономика йащатаз акыт млыкврхIара йгьи апромышленность гIащаквыргылхрала ауысква гвыбзыгъата дрыдгылырныс йылшузтын, йахъвдаквищтуаш гьмачIым. Апсны атшауацIыхра апны йагIвсыз агIатгаракви ауыжвгIанчIви лшаракви ззадкIылуаш уагIа гьмачIгIвым. Ажва ахъазла, Москва йту апсыуаква радкIылара апредседатель Агрба Беслан хIкъральла йбергьльу «Мистраль» фирма унашва ахъицIитI. Ауи Россияла йпхатшу акомпания ангIанйыршазара аэкономика уысква бзита йанизагвныргIвуазара, йылшуш гьмачIым, абзазара йалайжьхьаз апроект дуква уырхъвыхырквын, ауатгьи йгIауархIвуа щардапI.
«Мистраль» компания аунашвачпагIв Агрба Беслани Ачба Николайи асквш 2014, май а 9 Черкесск город йаъан, ауат а-Фырква рчвахъабага апны ахIврапшдзаква щтIарцIатI, уадыргIвана абаза жвлара йрынйатI. Ауат зачважваз зымгIвагьи рхъвыцща штамаму, йшцIолу гIалыркIгIатI. Ачба Николай Апсны йаныргIалу ачагIыр завод унашва ахъицIитI. Ауаъа йгIацIырщтуа апкъыгIваква Россияла йбергьльыпI. Агрба Беслан абазакви апсыуакви ращтаныкъвара, Россия йгьи Апсны разазаъащаква, аэкономика агъьчIврала йгвгIанагракви йхъвыцщи швабыжта йцIолапI, хIуыжвгIанчIви заман йгIанаргылуа ахачIвква йрыквыргIапспI.
Алхраква йрылазлуш апсыуаква йгьи Абхазия акъральгIвра зму йпрезидентхуш йкандидатура йгьахъазым йыззхъвыцра атахъу. Апрезидент зымгIвалагьи йыцызкIуаш правительства гIаныршара магIын ду амапI. Апрезидент йхъвдаквцIараква – ауацIа политика йгьи агIвыма къральква йырпщылу ауысква йхъагвы аквыта йырхъйара ахIатырла багъьата йгIайыцIагылуаш аправительства апредседатель даъазлара атахъыпI. Афинанс хъатачIв хъахIараква йрылархIара, агIархарджьра уысква ргIащаквыргылхра, анхарадара йалырдзгIара, аэкономика аъаща пкъыкI йтаргылра уысква зылшуш, йззахъвдаквыщтуаш аъапI. Ауи агIвычIвгIвыс президентта йалырхуаш йыхьыз Абхазия атурых йшгIалахуш абгата йпщылазлуштI. АгIвыджь ракъыль аквшвауата рынхара джвыквырцIарквын, август а 24 амщтахь Апсны аъаща рыцIа йагъьхуштI, аэкономика ласытатшагайхуаштI.

Къвыл Фардауыс.


[id20750632|Kamilla], аааа.... йалсыргат1 😊 Ауаса, амшква ауаса йзрыхьырц1а сара йгьсыздырам )
Игорь, ауи гьак!вым йыззысх!вауа. Ауаса йзапхьауа аквп! йыстахъу йыздырырныс. Йг!ах!ахвырк!вын, лара лалыргащала, апх!выс йыззысх!вауа, хаша -х!ва йзырх!вуз: йхымшк!хауа атшын апны, хшы ршалун. Хваша-хвашауахъын.


Абаза бызшва згвынг1вуа, йзапхьауа
Турция йауу абазаква йырзынархап1!!!

Х1нашвых1вахит1 ари ахабарла зак1ы здыруа джьауап г1ах1ышвтырныс, швах1бачва швырц1г1арныс.

Кавказ аурышвква йанырк1ы, Х1акъван Льакъвман Дарыкъвакт дтыц1ын Турция дцат1. Дъацаз акъраль апны абазаква рбзазара х1ахьан, йтг1ачва йашта цри ахьыла йг1айгхра атахъхат1. Рышта црила йанг1ахъысхуашыз атшын ахъвах1 йшаквч1вахуашызымца рыгвла пх1выс дрызцан Льакъвман йахща 15-16 сквша йыртаз лыхъазла: - «спны дсырцата счва ахъалбауа сог1ак1 лысымтк1ва йгьауашым, йара уыжвжвы дг1аздхуашт1", - лх1ван апх1выспачк1вын дг1аркъвылдат1. Ауаса дгьг1алымдхт1, дкъалч1вахыт1, дг1анылыжьра ахъазла. Йлызпшызт1хва игьи йылзыпшг1азт1х1ва Льакъвман йахща Данагьи рыгвла пх1высгьи гьырмаухт1. Даргьи ахъвах1 рызпшуан, йг1амихк1ва йгьамуазт1… Ауаса Х1акъвана Дана Турция дг1анхат1. Ауи 1919-хауа асквш йаргванта ак1вын йанынша.

Сквшшвбжак1 айх1агьи ц1ыхын, Америка дгатыц1ын айфандык1 Гвымлокт дг1айт1. Ауи йших1вазла, Дана Турция апны дг1анхат1, Къвныжвква дыртацахат1.

Сквш щарда ц1ит1та Х1акъвана Дана (Къвныжвырг1а йыртацахаз) лъах1ыльчва йылзыпшг1ата дг1араура ртахъызт1х1ва, йгьырхьамык1ьт1. Дана дъаг1анхаз акыт ахьыз гьырдырам, йтамаму зак1ып1: ауи акыт абзазаг1вчва азджьак1 Америкала йхъысхт1...

Малина Узденова.


[id209297479|Сергей], Тхьэ это Аллах по адыгски.
[id4910313|Асланбек], ок) шуччу орааааа не  дуися)
[id209297479|Сергей], это точно.чо не спишь то?)
[id223984070|Мурат], а кабардинцам можно?☺
[id249610837|Люда], щас в лс напишу.
[id4910313|Асланбек], вы?) так ора я непонял уоабазума уора? )0
[id4910313|Асланбек], иауашт саща)
[id209297479|Сергей], упсэу как будет или лучше Тхьэм уигъэпсэу?
[id4910313|Асланбек], это типичная кабардино-абхазская черта)))))) бедные грузиныы а))
[id4910313|Асланбек], а мы, мы добрые))))) и на ппикник пустят  ты главноее поидди)
[id4910313|Асланбек], тхьэ т е)
[id4910313|Асланбек], АЛЛАХ1 ДУЗЫРАЗХАЬТ1) мы же муслимы, у нас тхъ нету)


Ахъац|а йг|айгуа, апх|выс йг|ахвналыргылхит|.
Что муж принесёт, то жена и поднесёт.


Азаджв йпсра, азаджв бзазара алайчпитl.
Ауаъа йаннадзара йацашвтуазапl закlы)))
[id20750632|Камилла], Щта.Акъыльума зак1ы,йгах1ахвп1та)))
[id20750632|Камилла], Дыгьстахъымызт1 ауи йапш "г1вза")))


УРЫЧРА.

Аурычра псапап1 - Анчва йг1анйыршат1,
Бзирак1, бзидзарак1 ауи йг1ахъйыршат1.
Гвылагьи псылагьи тшартит1 ауи,
Псапа зырх1уш ауг1аква зымг1вагьи.

Дызда къабыльта ауи зымбауа,
Бзирала ахьыз ауи зымх1вауа?!
Цкьата йыурычуа насыпла дк1выршап1,
Йыхвла йызх1ит1, дъацалак1ги йызшап1...

Азджьак1 йырх1вит1та ауи зг1вадарап1,
Аурычра амшква зымг1ва гвыргъьарап1.
Мцы гырх1варым - ауи рчва йтадзахьат1,
Знымк1ва щардала х1уг1а йырбахат1.

Дцушт1йа щап1ыла йурычуа джьанат
Швапха дудзата дырзалуа джьамг1ат:
Аурычра ц1аста йырзалт1 зымг1ваги -
Амсылман дин йг1атгап1 ауи!

Лаг1вычв Джьамладин.


ХIгвыгъара шаъазлакlгьи сащчва сахщчва, уахьчlвала чкlвыныргlа бзи збата, хlыбызшва цlасква ныкъвызцауала йгlанымхахуата йнкъвдзырцауагьи мачlыгlвхитl ауи акlвпl йапхъу. ЙгврыдзгапI хlызташваз агlамта. Йшцаз йцатl пахьла хlымгlвайсра атахъыпl багъьата. ЩтIахьла зны йтхъаз йгlванхауагьи дтхъуштl. ШвбагъьазтI. Хlпахь йгlагылуаш шврызхъвыц. АллахI дйзырызхатl йгlаквызцlаз ари, ащарда уазнархъвыцитl


Сквшы гIважва райхIа сабигIзарта ъанымыз Псыжв кыт апны асквш 2012 йгIашIарышвта ари анархарала абаргвыраква рабакIра джвыквырцIатI. КЧР а-Хъада Темрезов Рашид йбзирала цIыпх «Алашара» сабигIзарта гIахъыртIытI. Ауи амщтIахь Псыжв кыт йапхъахауа апхьарта апшцIа апны йыгIвбахауа асабигIзарта шIыц ауыхвара джвыквылтI. Сабита 150-гIв ъараIзуш асабигIзарта ауыхвара КЧР а-Хъада Темрезов Рашид йгьи Абаза муниципальна район администрация ахъада Ныр МухIаджьыр рылапш йыцIапI.


Братья и Сестра, завтра Великий День, День Победы. С праздником Всех))) Поздравляйте Ветеранов- это те люди, благодаря которым мы живем, у нас есть будущее, у нас есть все что у нас есть! Аллах1 дырзыразхат1, йабгаркву рызг1вадара дута, рынц1ра ауырата щарда йырбзаза ужвыгьи. Йаъахымгьи зынгьи йых1хъащтылра йыгьатахъым!!! Ауат рхъац1ара ахъаз, рбзира ахъаз х1а х1бзазаит1!!!


ПАТI ВАЛЕНТИНА ХIЫЛЗЫРАЗПI.

Абзазара апны агвыргъьарагьи анашхыйарагьи ацыта йгIамгIвайситI. Ауат уыцназдасуа аъахIыльчва ракIвпI. Йжьыхьыдахаз хIбзазара апны гвчIагIв зму, згвы цхIауа гIвычIвгIвыс ауагIаква дгIарылымцIзарквын, цхърагIара йазыбжу йуыс агалагьи йхьантахарын.
АдамовргIа Зальымхани Марини рпхIа Инна данчмазагIвха, Москва ачымазагIвтара дыргата йгIалдрайъазарныс лшара рызтыз «Южна» агрокомбинат агенеральна директор ПатI Валентина швабыжта йылзыразпI. АтгIачва рпхIвыспа азгIва дзамайгIайуата адуней анылхIваджьгьи Валентина Александр йпхIа ргвакъвпри дари рхъазы йгьазгIанылымжьтI, зымгIвалагьи цIагылагIвта дырзалтI.
АдамовргIа ртгIачви аъахIыльчви ПатI Валентина йшылзыразу лархIвитI. ХIапхъахьыла лхаквлагIвчва гвыргъьарамкIва закIгьи рыцагIвлымшаргIатI.

АъахIыльчва.


[id97851845|Астемир], бан
[id97851845|Астемир], мащАЛЛАХ даваи вв том же духе)  да и песенки не забудь,нефанатик)


ПХlВЫСГlАГРА ЗГВАЛУ АЧКlВЫН ЙНЫХlВАРА))
Йаллахl, Йаллахl, суыхlвитl са, -
Дгlанумгlвылын сылахь:
Пхlвысыжвкl дапшта акыдхъса,
Дтагьажьуа ахъылагъь.
Адгьыл дзала йылшвауа,
Ачва дазгlашlыкъта,
«Бча» - рхlварыквын дампlауа,
Ачвыргъвы лхъашыкъта.
Лыкlас къвчlыта, йгlатархlвхlва,
Лыбра ласаракьта,
Лчгlвыча пlайква аквырхlвхlва,
Лыхъвдайшыс тизакьта.
Лпынцlа хlаджвкl йнадзауа,
Лщахваква хъвахъвата,
Лгlвылакl чвлата йгlаупшуа,
Дбыгъта, дытшшlахъата.
Срыхвдза йкlныхlа лджвджвахьаква,
Лщыхщачвкlвыр уазампшуа,
Арызкъы йылмацlауа
Хlвамлащикl йазамфуа.
Суыхlвитl, суыхlвитl, о Аллахl!
Са щамхъаша сгыла-
Дсумтын пхlвыста амлагакl,
Афымца лхъагыла.
Сан дылзычвгьата чвгьахъшакl,
Хlальла дащтанчlвыта.
Закъыль йахвитым чвгьахъшакl,
Лыбыз быжьгlвынчlвыта.
Йгlасхъалрыхъвашауа стдзы,
Йылчвшвауа абльагlва,
Йлыжвуа кlвпlигъвала схъадзы,
Салымцlуа лбампlагlва.
Йаллахl, Йаллахl, дгlасшlаршва
Пхlвыспаъасакl дпшдзата.
Лажви, луыси аквшвауа,
Анхара дазшата.
Цкьата, хъгlата дмацlауа,
Лджвджвахьаква нурсышта.
Тдзы шырщыхуа гlалгвынгlвуа,
Адзахра дазкъвышта.
Йлыквта пха, намыс, пlатlу,
Сан длызбзита, дкьахвта.
Арса тшызбахуа ду-ду,
Лыхьыз хьапlа схъахвта!
Йуан Гlалиса.


САБИ ДЪАГIВНУ АТДЗЫ  ГЬЫМЦЫРАМ.

Саби дауыш зыгIвну атдзы зынгьи насып гьагхум» – рхIвитI. Ауи цIабыргыпI. Ахвыц йхъыччабыжь улымхIаква йангIартасра угвасрагьи угIапсарагьи ухъаштылхитI, уыс дукI уапщылазтынгьи, зджьарала угвжважвузтынгьи, йхIвачвауа адзыхь чкIвын йашIырпшу асаби данубара, адунейгьи рыцIа йлашарахазшва йцитI. АгIвычIвгIвара ъадзащаквгылу, абзазара адзыхь ъадзахIвачвауа ауаса йаъан йгьи йаъазлуштI. Асаби адуней дшгIаквылуабырг ан лпхарала дкIвлыршитI, апшдзара, абзира дырзылбжьауа, агвыхь йгьи агвыгъара, агвыргъьара йгьи агвасра, амтынчра йгьи абзира йзалыргауа дылбжьитI. Ауаса хIбзазара апны унашх аквызцIауа, уызрынашхыйауа гIаншара щарда уырпшIашвитI: ан абзазара згвы азыкшауа йалагагIвацаз лсаби лара лнапIыла йпсы тылхитI, йъакIвым дкIалрышвитI, ачымазагIвтара дгIанылжьитI, йпхыцIахуш дазымхъвыцуата датша унагIва днашылхитI. ЙцIыхъвахауа асквшква асабиква йрызарархауа ачвгьахараква щардахитI. Асабиква пхастала, зджьакIы ргвымхарала йыдзитI. Аметроква, аэлектричкIаква, автобусква, апхьартаква рпны йыншаз ачвгьахараква сабита йрыладзыз зъарайа? Асаби йхчара борч хъадата зымгIва хIпахь йгIагылитI. АдиннкъвгагIвчва, ахабзахчагIвчва, арыпхьагIвчва, анабачва, дзачIвызлакIгьи ауи йборч
йнардзата йырхъйара атахъыпI. ЗымгIвагьи хIалакIыта асабиква рхчара хIазгылра, айгвыгIврала йкIвхIыршара хIылшузтын, ахвыцква рпхыцIа йахъазымкIва ажвлара шабгу алакта датшахуштI.

БЫДА Рубин.


А Вам слабо назвать так своих детей?)))
Макуа, Гуащаляна, Джанпаг1ва,
Каращащ, Кв1аншаби, Цацу, Хурджьан, Джянъуас, Шахамбий,
Шахир, Щамсидин, Касбулат, Кърымгяри, Нурали, Нурмухаммад, Мухарби, Маруса, Гв1ащап, Зарыля, Захраля, Джянзиль, Джяндыхъа, Джямбякь, Капсун, (Къаплян, Ризъуан, Амырби - скорее заимствованные)
Кущка
а Шах|мырза?)
Рисмаг
Барцыц, Ладу, Лым или Лам (Барс),,,
Гващамыда, Гващапагва, Щана, Быба, Дахьялина,Дахьяуас( извините если допустила ошибки)
Зулькиф
Мрамза красивое имя)
[id155368720|Бэлла], а я этот вариант как Г1взер знаю
а къамбот джьамбот, касбот
К1ыжьт1а
Музакьр, вспомнила еще одно))))
Харба
Пата, Датка, Кящиф, Мащка, Кваква, Зукане
Хг1узер
Т|ат|ащ, Кlап|ыз, К|анащ, Батыр, Х|ап|ут|а, Х|ак|ыт|а, Г|взер, Мыща, П|ат|ащ
Т1амахвыжь, Г1вбед, Агвыль, Г1вмар, П1ит1аль, Х1арби (насчёт этого сомневаюсь), Х1арун..


✅ АУРАМКВА РХЬПШРА ГЬАШIАДРЫСУАМ.

ЙынджьыгьчкІвын кыт ауацІала урамта йаъу 22 йнадзитІ. ЙрылапІ ауат хьпшра дукІ йазыбжам, бзита уыздынхалра атахъу, рчІаджьра здрадзахьаз. «АшІыпІа мгІва фонд» йгІалцІуата сынчІва ари акыт йазалырхыз асом зыкь 300 аъарагІвшара гІармадзасызтынгьи, йдырчІаджьырныс хачІвыта йнарахвыз ахвурамкІ йрымаз ахча рыздырхъатІ. Заъаща гврыдзгадзаз адзыгІв йадзхъу Западна йгьи Набережна урамква, амаджьгыткI йазцауа Ленин йурам, йгІвбахауа амаджьгыт зквгылу Магазинна йгьи СоветскIа урамква рпны хІакъварасса жвпІата йаквырпсан, грейдерла йдыррайшахтІ. Арат аурамква йшалу метр 600 гІарыцІаркІитІ, асфальтла йхъыргІвауа йалагазарквын, рахча жвметркІ йаквырцІушыз акІвпІ йгІатныцІуашыз.

Акыт гІаныршара ахъада Уырчыкъва Альби амгІваква рагъьчІврала цхърагІара бзи гІадызрадзалауа «ХІабаз гипс завод» адиректор Аргвын Олег дшизыразу гІаликІгІатІ. Ауи аквта мгІва, архъа йхъалуа амгІва рырчІаджьра ахча гІалайцІатІ, йанатахъхара техникагьи гІаритлитІ. ОктябрьскІа урам зладырчІаджьыз ахча шабгугьи ауи йырзалихтІ.

– АчІвыйищтІ ХІабаз абзазагІв абаза кыт дызгІацхърагІауа?– хІва хІазцІгІатІ.

Уырчыкъва Альби хІшахайыргІвазазла, ангІалрала йрыцынхауа Аргвын Олег ЙынджьыгьчкІвын кыт ахІвыртаква багьандата йнайахвтІ, апхынла йырахв ауаъа йкІитІ. Ари ауыс Абаза район администрация ахъада Ныр МухІаджьыргьи йацикІтІ. Йауа ухІварыквын, абагьанда ахъазла акыт абюджет йгІалалуа ахчагьи закІыла йгІарыхъвитІ. Аргвын Олег ауыла дгІанымхауата, кІьыдата цхърагІара гІадирадзитІ. Ари йапшу азазаъаща акыт ахъазла файда ангІалцІуазара йыгьгвымхам, азаман атахъыраква йрыквшвитІ.

Акыт абзазагIвчва йыншауа апсахра бзиква йшдрыразуа гIауархIвитI, ауаса абжараквагьи гIалрымкIгIауата йгьагIвырщтуам. Ауи апшта, КЫКI КIазбек дъабзазауа Чехов Антон йыхьыз зхъу аурам аъащала дгIахIыдашшылтI. Ауи аурам Табакаул!хIва йызпхьауа ахIагIартала йаъапI. Ауаъа ухъамылскIва дзыщтыртата амгIва аганла йщтIу атруба гIащтIыхчвапIта, агъныла ацхIашвква анаквначпахра амашинаква гьызхъысуам. АгIвададза йхъалуа амгIва такъвшIакъвпI. КыкI КIазбек ахъахьы йдыргылыз анасос хIазйырцатI. Ауи аргылра гIапсара щарда шапщылаз агазет йгIаквхIцIахьатI. Апхын агIан ЙынджьыгьдзыгIв ангIатыгIвры адзцага ду пхьнажван, Табакаул йбзазауа мшы 20 руацIа дзы гьрымамызтI. Абаза район администрация йгьи адзы млыкврхIарала ХIабаз акъвырльыкъвхарта рунашвачпагIвчва йнарахвыз амальква рбзирала ужвы йапымшвтуата ауагIа дзы радзитI. Щта, ачIвыйа ужвыгьи йыззыразым? Анасос ъадыргылыз агьагьара йшхъыржжгIаз йгIанхатI, авинтель злачпу атруба хъарпа арымтуата ахъаз хIахъв дукI аквпI, рыцIа ухъалырквын, адзцагаква рпны зджьара йъагIакIылсуа йгIалцIла адзы
аурамла йгIагIвитI.

– АбзазагIвчва хIкъарула ауат абжараква гьхIызрыдзуашым, аунашвачпагIвчва амальква нарахвырквын, хIаргьи йхIылшауала хIырцхърагIушын,– йхIвитI КыкI КIазбек.

ЙынджьыгьчкIвын кыт гIаныршара ахъада Уырчыкъва Альби ауи йашшра джьауап айтуата йширыбагъьазла, ауаъагьи йазынадзуштI, уахьчIвала ахча гIалцIырта йазыпшгIитI.

КЪВМЫКЪВ Хаджьат.


Йазырбжьата йыбжьахьам заджвгьи дгьаъам, ауаса йыбжьачlву дазызбжьуш ймауа йгlаншитl.
Ахlбачва йышвзынархапl.


Швара йыждырума?

АМАКЪЫМ АМАПСЫМАКВА

Къвабыз - Гармонь
Пхьарца - горская скрипка
КIыжкIыж - свирель
ЦIарпIына - зурна
ШварашвутI - свистулька
Апхьарца,ари асурат апны йг1арбу ак1вп1.
Дина,ауи зак1ылагьи йгьпхьарцам...ауи ахьз датшап1,ужвы схъа йгьсзаг1атаршвум...
пхарч1акь - къабард ажвап1...
Оу, как интересно!!))) Х1ыбызшвала йышпак1ву щта - "пхарч1акь"?
Пхьарца араъа йг1анак1уа "горская скрипка" атшы хъабрала йчпу...
Камила,х1ара йх1ымамханыс ауып1...
апхьарца - акъвабыз йг1арныц1уа азак1ызт1х1ва ,раъащаква аг1вгап1.
ари асурат апны апх1выс йлыму пхьарцап1,ажва ахъазла.
апхьарца,акъвабыз ацк1ыс рах1а йчк1вынп1.


Ан лхъвыцра.

Дгlвычlвгlвыс бзипl - хlва сычкlвын дыргвапхазтын,
Дпхlвыспа гвапапl - спхlвыспа дгlадыртшхъвазтын,
Ахъазыкl йгьсхъымпссгlатl сара сыцlхква,
Ахъазыкl йгьагlвымстl сара сымшква.
Сычкlвын йажва ауагlа йхъарцlазтын,
Йгвы хlальальпl. Йкърар багъьапl - рхlвазтын,
Спхlвыспа лхlаль пшдза ахъаз бзи дырбазтын,
Сынцlра гlапсаракl схъыста йгьызбарым.
Ахlба дшгылу йыгlвста йшlкlарамчlвазтын,
Айцlба швапха гвымха йыдмырбазтын,
Агвып йшрылу йырбалакl рымхlвазтын,
Ссабиква рыхъаз цыракlла сгвы гьбжам.
Дгlвычlвгlвыс бзипl - хlва сычкlвын дыргвапхазтын,
Дпхlвыспа гвапапl - спхlвыспа дгlадыртшхъвазтын,
Сацкlыс насып зщарду даъата гьсхlварым.

Шхай Катйа.


[id18905394|Руслан], уоабазума  саща? х1амараа уо адыгэ  си къуэш?)
[id209297479|Сергей], уалекум ассалам!)Абаза конечно) а что?)
[id18905394|Руслан], ас салам алейкум. а кем являлись медовеи,садзы,джигеты, псхувцы, аибговцы,ахчипсоу,шахгирей,баракаевцы, кизилбеки,цебельдинцы, они абаза  или адыгэ?)
[id157122200|Тимур], мне.
[id209297479|Сергей], баракАллаху фика!Сы адыг)
[id88908944|Aslan], я знаю)а Чужевы есть?


Уаба йтдзы.

Уаба йтдзы, уъайыз йачlвата,
Йухъумраштылын зынгьи.
Ауи гвымхазтl тыпкl йайчвата-
Хвду азуымазтl анцlрагьи.
Уыгвла йпны сасра уцарыквын
Уаба йытшгlвара умырджьан,
Йтыдзчlaрачlаду уапшрыквын
Ута уачвырхlахуа уымцан.
Уаъазтl, сычкlвын, ажвгlванд уапшта-
Хlанпшдза Адгьыл йахъарпу,
Уаба йтдзы - уара уабашта-
Тшахъарпа, йыхча, йырду:
Уаба йтдзакlвпl - уынцlра йaпсу.
Уаба йтдзакlвпl - уара упlатlу.
Гlвымакыткl апны уцарыгьи,
Зныкl уагата азаман,
Зкьныла йагъьта йубарыгьи
Укыт агвымхара уымхlван.
Укыт аурамква тшвазтl, лащцаразтl,
Атахlванаква хъвахъвазтl,
Акытгlвыма мызлашаразтl,
Аугlаква рахlа чва рхъазтl.
Уаъазтl, сыпшка, йцкьу марата,
Укыт гlарыкlкlа ансимшгьи,
Ансимшгьи уазныхlва пхата,
Йухъумраштылын зынгьи.
Уара уыщайдза ъану-
Укытхвыц акlвпl уара упlатlу.
Зны Москва утанагарыквын,
Утыцlта ухаквцри уъарагlзаз,
Йдуу апшдзара убарыквын
Йухъумраштылын Кlавкlаз.
Атыдздуква, аметроква,
Хьыла йхърысу ауашвагв,
Атеатрдуква руарадгlвоуква
Угвы йтдымрышвтыргlатl ухакв.
Уаъазтl, сычкlвын, гвыла ухьапщта,
Ухакв уазцlабыргызтl уара,
Уаба йышта - Абазашта-
Йалазтl нурта уа уынцlра:
Абазашта акlвпl йупсу.
Абазашта акlвпl йущу.
Гlвымакъралькl, йщтlу хъарата,
Утанагатl абар уара.
Йтазтl угвы у-Псадгьыл пхата,
Тшаумыржьан акъраль хъара.
Рыцlа йпшдзазтl агlвымачlвыла,
Йбайазтl рыцlа укъраль ацlкlыс,
Йыршарагlатl хьапщ хъвынчlвыла -
Йнаумыркъвын ухакв ауыс.
Хlадгьыл ацlкlыс рыцlа йпшдзата,
Рыцlа йкьахвта аyгlаква,
Рхъвшва йгlатырхуа рыцlа йхъгlата,
Рыцlа йбажвта ртшыгlвраква...
Йухъумраштылын ауаса
Уадгьыл уыщтlахьла йгlанхаз,
Уаба йытшгlва, уан лхlаса,
Аджьамгlат уара угlазхъшаз...
Адгьыл акlвпl уара укъару.
Адгьыл акlвпl уара упlатlу.

Йуан Гlалиса.


Абазаква,швымш бзита!!
УахьчIва,зымгIвагьи йшагIдыруа йапшта джьабагIамшпI хIугIа рыхъаз.ХIпхьадзара нахъасыз мшыпI, сквшызкьпхьадзара йгIарыцIсыз хIымч щтIахьла йнтхъаз мшыпI.ХIугIа,гIвтурыхкI рымапI,ари амш апхъали,ари амш амщтIахьли.Ари амш,уахьчIва хIаладжьабата,амара нташвара хIызквла йхъхIырблыгьата,хIапхъадза закIылагьи тшхIымпсахуа,закIгьи гIахIылахIмырхIауа хIбзаханыс гьакIвым ари амш джьабагIамшта хIугIа йзалырхыз.Амта щтIахьла йззгIацарпаз,амара гIазквшуа ачIвыла дгьамбатI,ауаса,дахIвра зму ауи амта дыррата йзгIанагыз йзгIалхта,збзазара йззалацIаз йакIвп1.ХIаргьи ари аджьабагIамш йгIалхIхуаш щардадзапI, ауат йрыуапI - ацзакIыра,абызшва,хIабадучва рхъа ззыщтIарцIаз ахчара.Абызшва,ахчара,ашвындыкъвара йтацIата,цIапхала йахъаркIыта ахчара гьакIвым йхчару,абызшва алачважвара,абызшва агIаршIыцра,абызшва ахв адырра,абызшва йгIагылуа абанпара рзынардзара.Аратла акIвпI абызшва злахчахуш.Ауи йащтагIайуата,хIцIасквала абзазара.ХIцIасква,цIас пшдзапI,узмыргIващуш,анцIра амгIващ ухъа щтIых узларылачIвырхъуш цIасп1.Ауат,хIуахьчIва абзазара ргIалажьра,ауатла псып тагара.УгIахъакIи-угIахъакIи йапшымкIва йзчпауа,абызшви ацIаскви ракIвпI.ХIыуа,дасузлакIгьи гIвымгIвалыцIыртакI рпахь дгылапI,зыбызшва.зцIасла зхъа дута,даъан рымхIвауата,амара гIазквшуа йчIварта рыцагIвишауа дбаханыси,зыбызшви зцIаси йзтйыта,ахъвмарракваа рпны ахIврапшдза зызквла йхъызрышвтуа дрыуаханыси. Асыта йхIзалуаш,йхIызбзихуш йгIалызхуаш хIара хIакIвпI,хIчажь йаргвану асума йгIалхIуаш,момкIва,ацкIыс асы жвпIа аъамызтынгьи,хIамыршышуа,йхIчIвым асума йгIалхIхуаш.АпхъанчIвиква ауи ажваква йгIарныцIуаз бзита йырдыруан,ауи акIвзарын йаргьи йзырхIвуз : "гIвыма йас зынгьи угьаршышуашым" хIвата.
Абзира швыгымхатI Абазаква!!!

Аслан Ашуйский.


Уапсид, Леон 1, Леон 2, Кансав Биберд, Бажа Заурум, Ярык Кизилбек, Магомед-Гирей Лау, Султан Клыч Герей
Ныне живущих ?


[id280769595|Akhmed], уалейкум салам йбзип1 ..😉
салам алейкум
сара черкесск сауап
[id38442380|Хаджарат], в Черкесске ориентируетесь ?
Йауашт1


АцIас

Абазаква мшы бзи!
Ари сгIвыра тшыт, йауырам апхъажватшыткIла йгIахъстIныс
стахъыпI.
Сцриква (сыжвлара гьраакIвым тшыззынасырхауа,сыбызшвала йчважвауа,йхъвыцуа
ракIвпI),хIыбызшва пшдзапI,хIыбызшва цIолапI,хIыбызшва ажваква гIаныцIраквакI нкъвыргитIта,йшазызбауа,зацIкIыс гвыбзыгъа,зацкIыс гвалца даъам ракIвын йалачважвуз ари хIыбызшва.ХIыбызшва ажваква турых рпщылапI,ажвипхьадза йара агIахIвахра амапI,уацIахъвыцыркIвын пыргыла змам мгIва ауыра уыквдыргылитIта унапIы рыма амтаква урыцIырдауа,аугIа рымгIващ утагыла зымгIва ъагIалагаз уаздырцитI.Швчважва швыбызшвала,ахв швымрыдзын.Йгьаквнагам ари апш цIолара нкъвызгауа абызшва "йаъан" азырхIваpныс.ЙгIашвыцIагылуа абанпара йрышвтуашла швартмакъ швырчвы,йауа ухIварыкIвын,зартмакъ мцыру аджвгьи дгьрымбатI йартмакъ кIара гIатихуа.ЙгIашвыцIагылуа асыдъа йгIаныжвымжьын,абзазара амшква хьтачвгьапI,асыдъа йгIанхаз зымгIва ахьта йагуштI.
ХIыбызшва ажва пшдзаква йрыуата йахьчIва ажвакI xIаквгIашIасныс стахъыпI.
АцIас: ажва гIважвакIла йалапI- ацIа -асы.
АгIвы йугIа рцIас,йчажь йаргванзара атахъыпI,амш хьта дгIахъзыршвалуа йчажь йыду йцIахь ас апш.
АцIас,цIас хIва йзахьырцIазгьи ауи акIвпI.АгIвы йышвугьи йымугьи зымгIва рацкIыс йаргванта йчажь йыдта йынкъвигауа йцIахь ас акIвпI,йцIасгьи ауи йапшта йаргванта,йчажь уагIвсхта йгвы йыдта йыцзара атахъыпI.
Ауи акIвын апхъанчIвиква ацIасква рынкъвгара йзащтаз,йырдыруан амшква рчвгьара,амшква рхьтара.
ХIара йыгIдырума?


Утшы ахв гьудыррым аджьармыкIьа йумырцакIва,
уыхв гьудыррым ауагIа урыламлкIва.
Ты не узнаешь цену своей лошади, пока не начнешь продавать ее, как и не узнаешь цену себе, пока не выйдешь в люди.


АЛБЫРГІАН РСАБИКВА РГВЫ ЙАЛАХІИТІ.

Апхын асабиква рыхъазла рахІа йджьащахъву гІамтапІ. Ауат ртшпсщара мшква ргІалагамта йаквшвауата АлбыргIан кыт йтагылу аквтанай апхьарта апны «Абазашта» ахьызта тшпсщара лагерь анхара джвыквылтI. Араъа асабиква ртшпсщара мшква кьахвта йыргатI. Ансимшы алагерь сабита 28-гIв гIадрайгвун. «Абазашта» лагерь мыш 21 йынхатI, ауат руацIала асабиква аларпшраква, ахъвмарраква, анкъвакъвраква рщардан. «Смешарики» йгьи «Звезда» гвыпква дара рашваква, рызшІытгаква рыман. АчкIвынчви ахIвсси абжьагІвчва рыцын, амедахща дырхъпшылуан, амш ауацIа гIван хъагІата йдырчун.
Ахъвмарраква йрыцта асабиква джьащахъвара щарда ддырдыртI. Алагерь йгІайуаз асабиква зымгІва алата анкъвакъвра щарда адыргалтI: «Йагъьу ахъабрачпагІв», «АгІамдагІвы йымш», «АзгІвадара амш», «Апхьага амш» датшагьи.
Ауат ракIвымкIва ачкIвынчви ахIвсси акыт йазаргвану ашІыпІа пшдзаква ларпшра йдырцун, Черкесск город йаныргІалу, рчІаджьра ду задзаз «АдзыгІвбжьа ЙачІва» тшпсщара парк ддырбатІ, амузейква йадыркІылыз аджьащахъвараква йрыхадыргІвазатІ.
Алагерь апны асабиква йрыдынхалуан арыпхьагIвчва Тобыль Заира МухIарби йпхIа, ТІыкIва Нина Борис йпхIа, Хъсал Захират Псабыда йпхIа, КIам Марина Азамат йпхIа.
Алагерь анхара йайгвыргъауата йгьи ршІыйара шрылу гІадырцІабыргуата асабиква концерт гIадырбатI: ашваква рхIватI, ауысаква йгIарыпхьатI, анкъвакъвра джьащахъваква акIвдыршатI. Абар агIвгвыпкI йгІарылырхыз пщгIвы-пщыгIв рщапIква шар рцрахIвата ауатыкв йгІаталтІ, ауат ркоманда йалаквам ашарква йрыхвынгылуамцара йагIвдырцра атахъын. АрыпхьагIвчвагьи асабиква йгIархьымшвауата анкъвакъвра йаланахІватІ, ачкІвынчви ахІвсси йрыцыркІуата йкьахву рбыжьквала «йырцхърагIун». Ауи амш асабиква гвыргъьарата йтарцIаз ажвала йгьузыхІвушым, алагерь апны ансимшы абараса кьахвта, гвлахIарата йакIвшун. Алагерь йгІадгылуаз рызгІвадара рыбагъьарагьи гватра азалырхуан , ауат «ркъаруква» апхьара сквш шIыц йаздрыхIазыритI.

ЙУАН Ася.


Йтахъыз зымдырыз йымшгlвыра.

Акlлуб апны слынйатl Санйат,
Ауи сара бзидздза дызбатl.
Апхlвыспагвакlва дгlазгпl-хlва сшалаз -
Слынйатl аурам датша лашаракl.
Анур йгlалхъыцlуаз Мысльимат
Санйат чвапхызта дысхътнакъьатl,
Ауаса ауыгьи са дсдунейта
Дгьымцатl - слынйан ахьапщ Зузета.
Зузета дгlазгырныс йаквскlдзатl, -
Араъа Дина сапылкъьатl.
Уацlыхъван слыщталтl са Фарида,
Уацlыхъван амара - Зурида.
Уацlыхъван - Скlвыкlва, Зурйат, Ханым,
Хаджьат, Зурджьат, Назыкь, Татым.
Уацlыхъван - Аза, Маша, Анна,
Юлдуз, Шанти, Цзи-Ян, Токана...
Абар, спхlвысгlамгта сысквшква цатl,
Слымуыхуа аджвгьи къыдрыгlвта счlватl,
Схъазы сгlанхатl са архъалажвта:
Йыгьсымам кърар, сгlаридъапl, стажвдъапl.
Йара сызгlвадара цlакlватl,
Йызгитl чвартала, сынкъвгачlвхатl...
Ай, байтамаль! Сачвцытl санчкlвыныз.
Санйат пшдза дагlвсщтра гьатахъымызтl!
(Амшыркъвара ауыса) Йуан Г|алиса.


Абзазара аджьащахъвараква.
Ашвырква,рахвгIвацапI,йалдыргауа гьаъам рхIвитI ащардагIв.Ари йапшу ашвапхаква анубара,уазнархъвыцитI,ауи акIвмищтI хIвата.
Ари атшчIвара тшыт йгIахIнарбитI,йзымчважвауа агIвы йцгвы шйабадыруа.


Йгlаншуш йангlаншара аквпl ачважвара йанджвыквырцlахуа(
Балахl угвы йтазтынгьи, ушнадмырдзара!
[id79147136|Амир], речь идет о том что мы опять делимся или ты о чем то другом ?
[id79147136|Амир], не будет что ?


ЗУАГIАХЪА ЙРЫЗЦIАБЫРГУ.

Апхьахьа, ахIаракьатчпагIв бергьльы ЭГЬЗАКЬ Мусса ХIабальа йпа дъайыз ашта дачвыхъарата дбзазузтынгьи, дгIазлыцIыз йуагIахъа ртшауацIыхра дазхъвыцуата йапшым апроектква дыргIаджвыквцIагIвхатI. Ауи йгIанйыршаз «Алашара» абаза-абхаз дуней уагIахъа культура адкIылара йархъйауа ауысква абызшва дырра, йайщчву ауагIахъаква ращтаныкъвара, рхабзаква, рцIасква, рхвитнагIаква хчара, ргIаджвыквцIарква йрыцкIра йырзынархата нхара ду акIвнаршитI. Эгьзакь Мусса Черкесск апны ари анархарала йалачпу апрограммаква абзазара йалазжьуа нхагIвчва гIальамат йзадкIылтI. Ауат йрыхъвдакву нардзата йдырхъйитI, абазаква уыста йгIащтIырхлакIгьи йрыцыркIитI, цхърагIара йазыбжу йддрадзитI.

Эгьзакь Мусса Россияла йахъазымкIва, адуней ауацIалагьи йыхьыз бергьльыпI. Ауи йуысква ауаса йшхъалуашыз данхвыцыз йахIбачва гвы
артхьан. Йабаду ГIазиз дшгIвычIвгIвыс бергьыльхуш йхIвун. Мусса Гвым аквтанай апхьарта даныцIал адырра азгIашыкърата йазйымаз зымгIвагьи
йджьарщун. ЙпынхачIвква шйырхъйузбырг йдада аунагIва уысква йыцичпун. Апхынла дйыдзхъагылата чва йхуан, йхъихуан, йаквицIун.

Мусса ХIабальа йпа йынбжьагIвчва драпхъата аквтанай апхьарта дгIалган, Ленсовет ахьыз зхъу Ленинград технология институт дыцIалтI. Ауи дъадзапхьуз астудент жвлара-бзазарагьи джьгарта далан, ауаъагьи апхьарала йынбжьагIвчва драпхъан. Дыззынадзаз даквгIашIамсуата апхъала дчIвырхъун, апхьахьаква дырзаргванын. ЙгIалкIгIара атахъыпI, Мусса аспортгьи джьгарта дшалаз. Сквшщарда хвитта абакIрала Ленинград город дачемпионын, йызнымкIва СССР, Россия руацIала йакIвшуз анкъвакъвраква рпны йапхъахауа агылартаква йкIытI.

Эгьзакь Мусса аинститут дангIалга Ленинград областьла йапшым аъанатIаква йымата дынхатI. Дружногорск город ачIвыца завод ацех аунашвачпагIв дизаместительта, уадыргIвана технологта йхъвдаквцIараква йырхъйатI. Дшынхузымца дгIазылгаз аинститут апны аспирантура дапхьатI, кандидат диссертация йхчатI. Ауи амщтахь Къабард-Балкъар апны «Дизайн» нхарта дадиректорын. Ауаса Ленинград йгIанхаз йынбжьагIвчва дырзыхънымхIвхкIва дгьдмыртынчтI. Ауи асквш 1998 агIан Санкт-Петербург йтагылу «Соломон» йхътIу акционер жвлара дагенеральна директорта ддыргылтI. Мусса йъанатIа ангIайырт, унашва зхъицIуз анхарта тшгIащтIнайрыхра атахъын. Араъа ауи хIайтIхвитра шйылу, дшадгалагIву, дшпшвыма нардзу йзыгIарбатI. Анхарта заман айшысла нархара щарда зму бизнес паркхатI. Ауи тшауацIнахуа йалаган адунейла йбергьыльхатI. Ауи йахъазымкIва, Эгьзакь Мусса «Гранд-Каньон» хвгIахвтра-ларпшырта квтагьи гIанйыршатI. Ауи уахьчIва Санкт-Петербург ахIаракьатчпагIвчва рсатыр далапI. Йнаука нхарагьи гьашIайымрыстI, асквш 2000 агIан сквш 36 рахIа дыртамкIва, атехника наукаква дырдокторхатI, уадыргIвана профессор хьзы гIайквнадыргатI, дакадемикпI, акъральыгIва ртшхъвагаква йщардапI.

Мусса ХIабальа йпа йуагIахъа ртурых ахчари атшауацIыхри къару ду шалайцIауа йагIарбагапI йгIацIцIыз «В стране Абаза», архив швъаквала йалу гIвтомкI йнадзауа «По обе стороны большого Кавказа» акнига джьащахъваква. Эгьзакь Мусса йгIаджвыквцIарала «Алашара» абаза-абхаз дуней ассоциация сайт гIахъыртIытI. Ауаъа абазакви абхазкви ртурых, рхабзакви рцIаскви йырзынарху, акультура дахIвраква рхабарква гIатарцIитI. Мусса йбзирала йбергьльу ашвахIвагIв Тльача Альберт йакIвйыршауа «Абаза – Асквш ашва» анкъвакъвра хIыбызшвала ашва шIыцква гIаннаршитI, ршIыйара злу асабиква ртшауацIыхра йаланархIитI.

Абаза-абхаз дуней уагIахъа культура адкIылара апрезидент Эгьзакь Мусса ХIабальа йпа хIхъа йыладупI. Ауи Россияла йбергьльу аполитикква, апхьахьаква, ажурналистква хIуагIахъа ргIальаматраква дрызгылата дрынйалитI, Черкесск апны айззараква адигаллитI. Мусса хIуагIахъа шихчуш, абазата тшызпхьадзауа дзачIвызлакIгьи хIцри бызшва далачважвара шатахъу дйырдыруата чкIвыныргIа дрыдынхалитI.
Йгвы хътIыта хIуагIахъа рыхъазла йчпауа зшIуырпшуаш гьаъам, йгIаджвыквцIарала хIреспубликала йакIвшауа ауысква абзазара швабыжта йатахъдзапI, хIуагIахъара зхчауа амальква йрыуапI.

Хвду ззыгIбауа Эгьзакь Мусса йюбилейла пхата хIйайхIвахIвитI. ЗгIвадара багъьа йымата, тгIачвала дтынчта, агвыргъьараква йщардата, йсабиква рыхайырква йбауа, йан ФатинкIагьи щардала дихъарпа, йгвтараква зымгIва гIайдахIвыргIатI.

«Абазашта» газет аредакция анхагIвчва.


Урайгьдза уыгlвлымхlакl, угlвылакlгьи хча,
Унапlыщапlква гlвбагlвбазтl анцlрала уара.
Ауаса уышгlвыбызкlу ухъа аназцара,
Чlахlныгlва утахъызтын - абызкl тахъса!
(Йуан Г|алиса)


БЗАЗАРА ТЛАХАН ШIЫЦ РЫЗПШИТI.

Июнь а-24 Къарапагва квтанай апхьарта йгIалгаз агIвычкIвынчва наздасуаз арыпхьагIвчвагьи ан-абачвагьи гвалагIваласра ду рылан. Бзазара мгIва шIыц ззпшуа чкIвыныргIа йкьахву амакъым гауата агваран йгIадрайгватI.
Ауат рылахь йъагалакIгьи дырра гIарызтыз рарыпхьагIвчва шырхъмаштылуашла, хIуагIахъа, хIреспублика рыхьыз хъарата йзыргуш йшрыуахушла йрылабжьауата пхата йрайхIвахIвтI Абаза муниципальна район администрация ахъада йзаместитель Йуан Ирина, Къарапагва кыт гIаныршара администрация аъачIвагIагIв Потапова ФатIима.
АчкIвынчва кIьыда-кIьыда йгIарыквчважватI: ЛАМХЪВА Амир уыс щарда азыгIальаматра рызйымата тшгIайырбитI, информатика дазгврыхвапI, ауыла йайгIайуаш мачIыгIвпI. ДОХВТА Мурат дымшыркъвагIвыпI, данхъыччауа йгьагьара шабгу йыркьахвитI.
«Ахъыччара ауи аъара тшайымтзарквын, апхьарала йдахIвраква рыцIагьи йагъьызлушзарын»,– йыцымшыркъватI Мурат.
Къарапагва квтанай апхьарта йгIалгаз ачкIвынчва рдырраква гIазырцIабыргуа аттестатква ангIарыртуашыз адакъикъаква гIадзатI. Апхьарта адиректор Мыква ФатIима МухIамад йпхIа ауат пхата драйхIвахIвтI.
АчкIвынчва ари атшын согIа щарда рызпшуан. Ауи апшта, ауат рыхьызква йгIарныцIуагьи йрыхадыргIвазатI: Амир – мсылман хьзыпI, гIарып бызшвала йгIаныцIитI «ахI», джьут бызшвала – «ацIла ахъыкв» йа хъадата йалырхыз. Пакистан апны ауи ахьыз дахIвра апщылата йырпхьадзитI.
Муратгьи мсылман хьзыпI, йгIаныцIуа – «змурад йазычIвырхъауа, згIахъвыцраква щарду». ЙшыгIбауа апшта, агIвыхьызкIгьи апхъаламгIвайсра рпщылапI.
Амири Мурати апхъаламгIвайсра ду шырзылтахъу лхIвауата тшырзыналырхатI акласс унашвачпагIв Архагъ Светлана Ильас йпхIа.
АрыпхьагIвчви апхьарта анхагIвчви аразыра ажваква рзынадырхатI ан-абачва.
Апхьарта йгIалгаз ачкIвынчва рыхъазла акласс айцIбаква йапхьауа ауысаква йгIарыпхьатI, ашва рхIватI, йгIахIвытI, амшыркъвара ргылчIв гIадырбатI.
Амиргьи Муратгьи ршIыйара шрыму гIадырбауата «Школьная жизнь» ашва рхIватI, арыпхьагIвчви асачви ауатыкв йгIадрайгван, вальс йгIадырхIвытI.
Ахъвлапын ауыла йгьалымгатI. Амакъымква, ахIвахIвраква щардан, агIахIвраква зымгIвагьи дыркьахвуан.
Апхьарта йгIалгаз Ламхъва Амир йгьи Дохвта Мурат рапхъахьыла датша бзазара тлахан рызпшитI. Ауат баргвыракI йанйарнысгьи ауаштI, йзыргвыргъьуш шщардазлушгьи ажва гьалам. Ауат мгIва шIыц йыквылуата апхьарта апны йыззырбжьаз ахабзаква бзита йрыларкIтI: «Бзира швчпарныс шващтазла, цхърагIара йазыбжу йшврадза, мурадта швпахь йшвыргылыз швазынамдзауата швгIашIамсын». Йбергьльу закIыпI: ауат рылахь йъагалакIгьи йъагIадзынгылыз рцри кыт зынгьи йгьырхъаштылуашым.

КЪВМЫКЪВ Хаджьат.


Абазаква мшы бзи!

Ари сгIвыра тшыт, йауырам апхъажватшыткIла йгIахъстIныс стахъыпI.
Сцриква (сыжвлара гьраакIвым тшыззынасырхауа, сыбызшвала йчважвауа, йхъвыцуаракIвпI),хIыбызшва пшдзапI,хIыбызшва цIолапI,хIыбызшва ажваква гIаныцIраквакI нкъвыргитIта,йшазызбауа,зацIкIыс гвыбзыгъа,зацкIыс гвалца даъам ракIвын йалачважвуз ари хIыбызшва.ХIыбызшва ажваква турых рпщылапI, ажвипхьадза йара агIахIвахра амапI,уацIахъвыцыркIвын пыргыла змам мгIва ауыра уыквдыргылитIта унапIы рыма амтаква урыцIырдауа,аугIа рымгIващ утагыла зымгIва ъагIалагаз уаздырцитI. Швчважва швыбызшвала,ахв швымрыдзын.Йгьаквнагам ари апш цIолара нкъвызгауа абызшва "йаъан" азырхIваpныс.ЙгIашвыцIагылуа абанпара йрышвтуашла швартмакъ швырчвы,йауа ухIварыкIвын, зартмакъ мцыру аджвгьи дгьрымбатI йартмакъ кIара гIатихуа. ЙгIашвыцIагылуа асыдъа йгIаныжвымжьын, абзазара амшква хьтачвгьапI,асыдъа йгIанхаз зымгIва ахьта йагуштI.
ХIыбызшва ажва пшдзаква йрыуата йахьчIва ажвакI xIаквгIашIасныс стахъыпI.
АцIас: ажва гIважвакIла йалапI- ацIа -асы.
АгIвы йугIа рцIас,йчажь йаргванзара атахъыпI,амш хьта дгIахъзыршвалуа йчажь йыду йцIахь ас апш.
АцIас,цIас хIва йзахьырцIазгьи ауи акIвпI.АгIвы йышвугьи йымугьи зымгIва рацкIыс йаргванта йчажь йыдта йынкъвигауа йцIахь ас акIвпI,йцIасгьи ауи йапшта йаргванта,йчажь уагIвсхта йгвы йыдта йыцзара атахъыпI.
 Ауи акIвын апхъанчIвиква ацIасква рынкъвгара йзащтаз,йырдыруан амшква рчвгьара, амшква рхьтара.
ХIара йыгIдырума?

Diana Gogova.


Къырльу - журавль
Дзтас - цапля
Жвынду - филин, сыч
ТIы - сова
ЖвцIы - ласточка
УапI-уа́пI - удод


ХЪВЫЖВДУ УЫЖВЛАСЫЛА СКВШ 150 АХЪЫЦІУАШТІ.

Апхьахьа Зверева Юлия лгІвыра «Из истории формирования поселений северокавказских абазин в Кубанской области» йшанула, арахьарат абаза кытква йрапшымкІва, Хъвжвы шгІаншаз узырдыруа архив швъаква аъапІ. Асквш 1864 агІапын агІан Бзыбь дзыгІв ахъахьыла йаныргІалыз ПсхІвы кыт абзазагІвчва Трыквла йхъысырныс шыртахъу рхІватІ, ауаса тгІачваква 105 йабаркІыта Хъвжвы быхъвбжьара йайтыпара ахъазла йдырхвитырныс йахІватІ. Араса асквш 1865 агІан апсхІвква Хъвжвы быхъвбжьара апны тшандыргІалтІ. Ауат Хъвжвы быхъвбжьара йайтыпаз акъазакъква рапшта адгьылква гІадрысабапырныс хвитнагІа рыман.

Апхъапхъа йгІаквачыз заманкІ анцІы датшагьи тгІачваквакІ гІарылалхтІ йгьи 142 йнадзатІ. Ауат йрыуата 107 адгьылрхарджьыгІв тгІачван, 35 зхъа йахвиту атгІачваква йрыуан. Ныбыжьла йахъцата йгІауахвырквын, 133-гІв сквшыкІ йгІашІарышвта пщысквшадза йыртан, 603-гІвы – быжьсквша угІалагата йгьи йайхІата.

Ауаса ахъвыжвква ауаъа щарда йгьамкІытІ, ртшыгІвра агъын чвгьа йаныквначІвакь амщтахь апхъахьылагьи ауи апш рыцхІара йанымйахра ахъазла Зеленчук округла йквачтІ. Араса Хъвжвы быхъвбжьара тшанзыргІалыз амедовейква, атамква йгьи акъзылбакьква Йынджьыгь Ду арма тшпыла йгІаквачтІ, йгІандыршаз акыт шІыцгьи Хъвжвы (Кува) ахьырцІатІ. Акыт апны акъзылбакьква тланыкъвакІла тшандыргІалтІ, датша тланыкъвакІла – амедовейкви атамкви. Швъала йшрыбагъьула, Хъвжвы асквш 1866 агІан йгІаншатІ.

Хlвран Алексей.


Атгlачва апны, ахlбачва йрызбжьу абзира акlвымкlва, йаквнагам айцlбачва рпны йцlаркlуан.


Сквш щарда руац\а айсра аветеран Т\ык\ва Мх\аматби (Бийа) Асльангьари йпа "Рассвет" колхоз дагроном хъадата, дапредседательта дынхат1, "Заслуженный агроном РСФСР" йыман. Ауи, йцри Т\ап\анта йахъазымк\ва, Къазма акытква рымлыкв тшауац\нахра ахъазла, йалац1араква йдууын.